Bigarren matxinada abian da\n2020ko martxoaren 29a, igandea | Ordua Euskal Herrian 00:56:22\nKataluniako buruzagi politikoen aurkako epaia atera zen egunean abiatu ginen Kataluniara, zuzenean El Prat aireportu blokeatura. Bidean hurrengo egunetan ikusiko genuenari buruzko galdera mordoa. Astebeteren ostean itzuli gara, bizipenez gainezka, galdera berriak airean, eta sentipen batekin: Kataluniako prozesuaren bigarren matxinada hasi da.\nMilaka lagunek Bartzelonako nazioarteko aireportua blokeatu zuten urriaren 14an, Tsunami Democràtic mugimenduak deituta. (Victor Serri / La Directa)\nLider independentisten aurkako epaiarekin hasi zen urriaren 14ko astean ehunka ekimen egin dituzte kataluniarrek. Ezinezkoa da guztiak zerrendatzea: dozenaka errepide mozketa egunero, sabotajeak trenbideetan, El Prat nazioarteko aireportuaren blokeoa, mobilizazioak, eserialdiak, Madrilgo Barajas aireportuaren blokeo saiakera, Askatasunaren Ibilaldiak bost zutabetan Katalunian barrena, faxistekin borrokaldiak, CDRek antolatutako herri olinpiadak, greba orokorra, istilu gogorrak... Dozenaka milaka herritar egunero kalean.\nBorroka herritarrak gainezka egin die protagonistei eurei ere bai.\nBegietan, aldartean, jarreretan, 2017ko erabakimen eta ilusio galduaren berreskuratzea antzematen da. Oraingoan, baina, irribarre gutxiago eta haserre handiagoarekin.\nIndependentismo katalanak Procés osoan garatutako zenbait ezaugarri mantendu ditu aste honetan: kalearen okupazio masiboa, irudimena deialdietan, umorea, baita komunikazio eta antolaketa gaitasun ikusgarria ere, besteak beste. Suak eta polizien oldarraldi ikusgarriek −hedabideek hauspotuta− arreta handia bereganatu dute, baina oinarriak bera izaten jarraitzen du. Zehazkiago, 2017ko erreferendumaren bueltako matxinada eta oraingoa lotzen duen haririk ere bada: komunikatu gabeko mobilizazioen edo errepide mozketen moduko “lege urraketen” normalizatzea, garraiobideen blokeoen garrantzia, herri eta auzoetan modu espontaneoan biderkatzen diren ekimenak, eta desobedientzia ez-biolentoa, besteak beste.\nHori guztia modu masiboan. Une batzuetan estatu oso baten kontrol eta errepresio ahalmenari gaina hartu diote manifestariek. Katalunia bezalako lur eremu zabalean gertatu da hori, ez soilik Bartzelonan. XXI. mendeko Europa honetan, ez da, inondik inora, gutxiestekoa. Nahikoa izatetik urrun jarraitzen du, ordea.\nBaina bada eraldaketarik, etenik, hausturarik ere. Garrantzi eta sakontasun handikoak gainera, Kataluniako prozesuaren egiturazko ezaugarriei eragiten diete. Aste honetan eztanda egin badute ere, gehienak bi urteotan joan dira egosten.\nAgur irribarreen iraultzari\n2017ko urriko matxinadan herritarrak, herri mugimenduak, Kataluniako erakundeak eta alderdi independentistak, oro har eta tentsio uneak ahaztu gabe, eskutik joan ziren. Aste honetan erakundeek eta alderdi politikoek nahasmendua erakutsi dute, kalearekiko urruntzea, baita gaitasun eza ere. Alderdi independentistak ez dira gai izan legebiltzarrean sententziari erantzun komuna adosteko. Urriaren 17ko ez-ohiko osoko bilkuran Quim Torra presidenteak legegintzaldi honetan autodeterminazioa gauzatzeko konpromisoa agertu zuen bat-batean, eta ERC eta CUP ekimenetik aldendu ziren jarraian. Inprobisazio itxura du denak. Generalitateak gobernu burujabearen plantak egiten jarraitzen du; herritar gehienen begietara aldiz errepresioaren beldurrez ari dira politika egiten. “Gobernu autozentsuratua” dutela adierazi du urriaren 18ko greba egunean ANCko presidente Elisenda Paluziek. “Gidaritza politikoa hutsik dago” entzun dugu kalean egunotan hainbat aldiz. Klase politikoak oro har sinesgarritasun krisi sakona bizi du.\nGazteen agerpenak eta jarrerak\ndu sektore independentista\n“Hau da gure Polizia”, oihukatzen zieten independentista gehienek Esquadra Mossoei 2017ko erreferendumean, estatuko segurtasun indarrekin alderatuz; “Ez duzue merezi daramazuen bandera” da orain entzuten duten mezurik goxoena. Josep Lluís Traperok Espainiako Auzitegi Gorenean esan zuen Carles Puigdemont atxilotzeko prest zeudela mossoak, lilurarekin hautsiz. Egunotan Espainiako Poliziarekin batera eta haien pare ari dira mossoak errepresio lanetan, zinez gogor, gorrotoa elikatuz. Herritarrak haien aurka ere oldartu dira. Bitartean, Generalitateko Barne kontseilari Miquel Butchek Espainiako Barne ministro Fernando Grande Marlaskarekin bilerak egin ditu elkarlana goraipatuz.\nMilioi bat eta erdi lagun batu ziren greba orokorraren egunean Bartzelonan, Askatasunaren Ibilaldiak bertara iritsi ostean. (Dani Blanco)\n“Irribarreen iraultza” Espainiako Poliziaren biolentziak birrindu zuen 2017ko urrian. Bai praktikan, baita herritarren iruditerian ere. Etsipena ekarri du horrek luzaroan, baita bide berrien bilatzea ere. Batetik, Poliziarekin enfrentamenduak, bestetik, desobedientziaren bidean sakontzeko ahalegina. Bide desobedienteari dagokionez Tsunami Democràtic mugimendua da erakusgarri nagusia, baina eragile denen ahotan dago jarrera hau aspaldian. Horren adibide da ANCk orain hilabete batzuk abiatutako “kontsumo estrategikoa” kanpaina IBEX 35 enpresetatik “deskonexioa” sustatzeko, edo CDRek egiten duten desobedientziaren aldarri garbia. Espainiako Gobernuaz gain botere ekonomikoak jarri dituzte jomugan denek, eta eskubide sozialekin lotu dute desobedientzia.\nArgi mugitu da prozesu independentistaren ardatza aste honetan: ezkerrera, behera eta kalera. Erakundeak eta alderdi politikoak jokoz kanpo geratu dira; herritarrek eta herri mugimenduek lidergo argia eskuratu dute etengabeko mobilizazioetan; desobedientzia eta enfrentamenduak ia egunero izan dira polizia indarrekin.\nHala ere, elkarren aliatu izan behar duten indar politikoen eta herritarren arteko arrakalak zabaldu egin dira.\nIstilu masiboak eta gazteak\n“Ez gara ari erasoan, geure burua defendatzen baizik”. Aste honetan istilu larriak izan dira, ez Bartzelonan bakarrik, Kataluniako leku ugaritan baizik. “Horrela bakarrik lortuko dugu presoak askatzea eta erreferenduma egitea”. Lehen aldiz, Poliziari aktiboki erantzun diote herritarrek modu orokortuan. “Orain arte bezala ez goazela inora ikusi dugu”, adierazi diote ARGIAri istiluetan parte hartzen ari diren 20 urtetik beherako gazteek.\nPoliziaren eta manifestarien artean borrokaldi handiak bizi izan dira egunotan, batez ere Bartzelonan. (Dani Blanco)\nBarrikadak altxatu eta suak piztu dituzte gazteek. Nagusiki jarrera defentsiboa izan da, baina Poliziari eraso egitera ere heldu dira. Pertsona oso gazteak nabarmendu dira istiluen lehen lerroetan. Gazteen agerpenak eta jarrerak ezustean harrapatu dute sektore independentista osoa: “Nondik agertu dira?”, entzun dugu ingurune militanteetan ere, herri mugimenduen ohiko sareekin lotura zuzenik ez dutela agerian utziz.\nEztabaidak sortu dituzte istiluek independentismoaren barnean. Barrikadetan ika-mikak izan dira gazteen eta beste herritarren artean. Tentsioa bai, egokitasunaren inguruko elkarrizketak ere bai, momentuz baina, ez dute hausturarik sortu mugimenduaren barnean, ezta gaitasun mobilizatzailearen beherakadarik ere. Gauez istiluak gertatu ostean, hurrengo egunetan dozenaka milaka lagunek kalera ateratzen jarraitu zuten. Askatasunaren Ibilaldiak abian izateak lagundu du horretan, ezbairik gabe.\nAstebetean 600 zauritu, 194 atxilotu eta 28 preso gehiago; lau lagunek ikusmena galdu dute pilotakaden ondorioz eta manifestari bat larri dago ospitalean\nKataluniako herritar gehienek −baita Kataluniako hedabide ez espainolistek ere− Poliziari egotzi diote biolentziaren erantzukizuna. Gazteek jauzi bat egin dute, Poliziak ez du txikiagoa egin. Izua zabaldu dute indar errepresiboek Katalunia osoan, eta horrekin batera amorrua ere bai.\nAstearen balantzea oso gordina da: 600 herritar zauritu, 194 atxilotu, 28 preso politiko gehiago, lau lagunek galdu dute ikusmena begi batetik Poliziaren pilotakaden ondorioz eta erreportaje hau ixteko orduan, manifestari bat larri dago ospitalean.\nBatzuek zuzenean begi onez ikusten dute gazteak egiten ari direna, eta ados ez dauden askoren artean, ulerkortasuna handia da. Urteotako jipoi, umiliazio, espetxeratze, kriminalizazio eta bide ez-biolento hutsen antzutasunaren aurreko erreakzio bezala ikusi dute. “Gazte horiek urteak eman dituzte gurasoekin mobilizatzen batera eta bestera, “Som gent de pau”, “onean dena da posible” eta “nazioarteko komunitateak ez du onartuko Espainiaren jarrera” entzuten, eta hala ere, herritarrak espetxera eraman dituztela ikusirik, beste ondorio batzuetara heldu dira gazteak. Helduek hasiera batean kontrakotasun handiagoa agertu badute ere, egunak aurrera egin ahala, Poliziaren bortizkeria ikusita, babes handiagoa irabazi dute”, azaldu digu herritar batek.\nVictor Serri / La Directa\nIndependentismoaren oinarrien eta politikarien arteko haustura hemen ere geratu da agerian. Torrak “biolentoak isolatzeko” deia egin du lehen egunetan, Gabriel Rufianek “basati” izendatu ditu, Miquel Buchek “egiazko katalanak” larunbatean “biolentoen” eta Poliziaren artean kokatu ziren herritarrak direla adierazi du. Aldiz, tartean jartzeko deia egin zuten kolektiboek −Bombers per la República, Opens Arms edo Sindicats de Manters, besteak beste− “gure gazteen protesta eskubidea defendatzeko eta tentsioa beheratzeko” egin zuten deia, bide batez “zenbait agintari politikok” ekimenaz egin duten bereganatzea deitoratuz. Mares Per la República ekimena sortu dute, Errepublikaren Aldeko Amak, atxilotu berri dituzten gazteen amek osatuta, “gure seme-alabak ez ukitu” aldarriarekin. ANCko presidente Elisenda Paluziek adierazi du “urgentziazkoa” dela atxilotutako gazteen “babeserako sarea” artikulatzea eta defentsa legalerako gastuei aurre egiteko beren Elkartasun Kutxa baliatzea proposatu du. Omnium Culturaleko presidente Marcel Maurik berehala txiokatu du Paluziek adierazitakoa “oso garrantzitsua” dela.\nOrain artean desobedientzia ez-biolentoaren eta pazifismoaren artean zorrotz mantendu den mugimendu batean elementu berri garrantzitsua dira aste honetako istiluak. Zer ekarriko duen aurreikusteko goiz da oraindik. Geratzeko heldu den borroka molde baten aurrean gaude, edo salbuespenean geratuko da? Erantzunean zerikusia izango dute bestelako bideen eta eragileen proposamenek erakusten duten eraginkortasunak, Tsunamiaren ildo desobediente ez-biolentoa kasu. Gazteen eta horiek babesten dituztenen nahiez gain, noski.\nTsunami Democràtic, sorpresa faktorea\n“Denak aireportura!” mezua jaso dute milaka lagunek sakelako telefonoan. Batzuk trenean, besteak metroan, busetan, autoz, motoz... Bartzelonako El Prat nazioarteko aireportua blokeatzera doaz. 155 hegaldi bertan behera utzi behar izan dituzte, AENAri kalte ekonomiko eta buruhauste izugarriak eraginez.\n“16:00etan hasten naiz berez lanean, eta gaur 18:30ean iritsi naiz, autopistatik oinez etorri behar izan dut”, esan digu aireportuko terminal barruan bidaiariei kafeak eta ogitartekoak saltzen dizkien langileak.\nMilaka lagunek Bartzelonako nazioarteko aireportua blokeatu zuten urriaren 14an, Tsunami Democràtic mugimenduak deituta.\n“Epaia ateratzen denean, egiten ari garena utzi eta berehalako mobilizazioa deitzen dugu”, iragarria zuten Tsunami Democràtic izeneko ekimen misteriotsutik. Inork ez zekien nor zegoen atzean eta zein zen plana. Indarrak mugikorreko Telegram aplikazioko kanala sustatzen jarri zituzten eta olatua hortik sortu zuten. Emaitza: ekintza politikora zuzendutako talde honetan 360.000 lagun daude izena emanda. Mundu osoan ez da parekorik. Baina nor dago Tsunami Democràtic ekimenaren atzean? Independentismoaren sekretu gorena da.\n“Tsunamiren webgunearen domeinua uztailetik zegoen erregistratuta. Mugikorretarako prestatu duten aplikazioa ez da bi egunetan egiten. Hilabeteak zeramatzaten hau prestatzen. Lan egiteko daukaten maila sofistikatuagatik, eta proposatzen dituzten soluzio teknologikoengatik, ondorio bakarrera hel naiteke: 2017ko urriaren 1a planifikatzeaz arduratu zirenak daude Tsunami Democràticen atzean. Hau aurrez ikusia dugu”. Enric Luján segurtasun digital kontuetan aditua da, Cripticako kidea eta Resistencia Digital liburuaren egileetako bat da. Bere ustez, Espainiako Poliziaren muturren aurrean 7.000 hautesontzi banatu eta gordetzeko operazioaren antz handia du Tsunamiren lan egiteko moduak. “Soluzio teknikoak bertikalki kudeatzen ditu elite tekniko klandestino batek, oso kualifikatuak dira, agian ez dira Espainian ere bizi, eta ondoren sozializatu egiten dituzte gainontzekoon artean”.\nEldiario.es hedabideko Arturo Puente kazetariak Tsunamikoekin mintzatzea lortu du. Bi aireportu kolapsatzen saiatzeko hiru hilabeteko itzalpeko lana artikuluan argitaratu duenez, mugimendu sozialetan eta ezkerreko independentismoan ibilbide ekintzailea egin duten herritar talde baten ekimena da Tsunamia, eta erabateko sekretismoan ari dira lanean. Dozena erdi bat hasi ziren lanean uda hasieran, epaiari eman beharreko erantzuna manifestazio batetik harago joan behar zela uste baitzuten.\nBehin Tsunamiaren marka prest zeukatela, gainontzeko alderdi eta eragile subiranistei aurkeztu zieten. Denei adierazi zieten ekintza ez-biolentoen kate bat egingo zutela. Independentziaren aurkako rol aktiboa jokatu zuten enpresen aurka egin behar dela defendatzen dute, baita ekonomiaren edo komunikazioen puntu estrategikoak boikoteatu behar direla ere. Bilera horietan egondako pertsona batek Puente kazetariari adierazi dionez, “alderdiek babesa eman zioten, zegoen gauza bakarra zelako, epaiari eman beharreko erantzuna pentsatzen ari ziren bakarrak zirelako”. Mugimenduaren helburua: Kataluniarentzat autodeterminazioa eta preso politikoen askatasuna. Egingo zituzten ekimenen xehetasun guztiak jakin ez arren, eta abisatuta egon arren ziurrenik gauza batzuk ez zitzaizkiela gustatuko, sare sozialetan bultzada eman zioten irailaren 2an Carles Puigdemont, Oriol Junqueras, Anna Gabriel, Jordi Sanchez eta Jordi Cuixartek, batzuk aipatzearren.\nUrriaren 14an epaia atera zen egunean, milaka lagunek El Prat aireportua blokeatuta zeukatela, Pep Guardiola jarri zuten BBCn hizketan mugimenduaren izenean. Ondoren, ekimena amaitutzat eman zutenean, infiltrazioak ekiditeko pentsatu duten aplikazioa jarri zuten jendearen eskura, hurrengo ekimenak horren bidez egingo dituztela jakinaraziz. Konfiantza sareen bidez zabaltzen ari diren QR kodeen bidez aktibatzen da aplikazioa eta ekintzaileentzat dago pentsatua.\nZenbat denboraz eutsiko diote mobilizazio maila honi herritarrek?\nZer bilakaera izango du moduetan?\nAplikazioaren diseinua maisulana dela uste du aurrez aipatu dugun segurtasun digitalean aditu Enric Lujánek. “Errepideen mozketak eta azpiegiturak gerarazteko abisuak soilik bertan daudenei helduko zaizkie, geolokalizazio datuei esker. Gainontzeko erabiltzaileei ez zaie ezer helduko”. Aplikazioaren arduradunek argi eta garbi jakingo dute zenbat jende dabilen non. Poliziak aplikazioa jaitsiz infiltratzen saiatzea alferrikakoa izango da, soilik informazioaren parte txiki batera izango baitute sarbidea.\nBartzelonan gauetan izan diren istiluek askoz ere lerroburu gehiago eragin badituzte ere, arduradun politiko espainiarrak Tsunami Democràtic gerarazten saiatzen ari dira. Horren erakusle dira Marlaska barne ministroak agindu izana mugimenduaren atzean nor dauden ikertzea, baita epaitegiek beren webguneak blokeatzea ere. Internet ezin da zentsuratu ordea, eta dagoeneko erreplikak atera dira, pedrosanchez.cat adibidez.\n“Tsunami aplikazioa milaka lagunek instalatzen dutenean, elite politiko eta teknologiko txiki batek, gaitasun operatiboa izango du herrialdea gerarazteko, deialdi deszentralizatuak eginez denbora errealean, erabateko opakutasunetik”, borobildu du Lujanek.\nEspainiak ez du barkatzen\nUrriaren 1eko erreferenduma antolatu zutenen aurkako epaiak izugarrizko lurrikara ekarri badu ere, epaiketa gehiago daude zerumugan: azaro amaieran Carme Forcadell buru zen Parlamentuko mahaiaren aurkakoa, desobedientzia egotzita; 2020ko urtarriletik aurrera Trapero eta Esquadra Mossoen arduradun ohiak epaituko dituzte Espainiako Auzitegi Nazionalean matxinadagatik; ondoren, Quim Torra presidentearen txanda izango da Generalitateko leihoan jarritako lazo horiagatik desobedientzia leporatuta; Oriol Junquerasen bigarrena zen Josep Maria Jovéri urriaren 1aren antolaketa logistikoa egozten diote; 30 goi kargu, kazetari eta enpresari ere epaituko dituzte Bartzelonako instrukzio epaitegietan erreferenduma antolatzeaz akusatuta; eta Independentziaren Aldeko Udalerriak elkarteko 16 alkatek ere epailearen aurretik pasa beharko dute erreferenduma prestatzen laguntzea egotzita.\n(Argazkia Victor Serri / La Directa)\nEspainiak ez du barkatu 2017ko matxinada, eta ez du barkatuko urriaren 14an hasitakoa ere. Jada jipoitu, atxilotu eta espetxeratutako ehunka herritarrez gain, epe laburrean sarekadak, mugimenduen kriminalizazioak eta legez kanporatzeak ezin dira baztertu. Espainiako Konstituzioaren 155. artikuluarekin Kataluniako autonomia bertan behera uztea, 162.a edo Segurtasun Nazionalerako legea aktibatzea baztertu gabe. Horretan ere trebatzen ari dira, ordea, kataluniarrak: Tsunamiak ez du aurpegi fisiko ikusgarririk, eta kalean uneoro egonagatik ere CDRek aspaldian ez dute “aurpegirik”.\nAurkakotasunetik helburu partekatuetara\nZenbat denboraz eutsiko diote mobilizazio maila honi herritarrek? Jarraitzekotan, zer bilakaera izango du moduetan? Orain arteko jarrerei eutsiko diete alderdi independentistek eta Kataluniako erakundeek? Noraino sakonduko du estatuak errepresioan eta zer eragin izango du horrek? Epe laburreko galderak dira horiek, epe ertain eta luzerako agertokiak baldintzatuko dituzte erantzunek.\nEpe ertainari eta luzeari heltzea ezinbestekoa zaio independentismoari. Erreferendumaren arduradun politiko eta sozial nagusien aurkako epaiak piztu du azken matxinada, eta azken egunetan errepresioaren aurkako aldarriek pisua irabazi dute. Baina aurkakotasunetik proposamenak egitera igarotzeko beharra ikusten dute askok, matxinada ez dadin bere horretan ito.Gutxieneko aldarrikapenak jasoko lituzkeen programa bat adostea izan daiteke aukeretako bat. CUPek hiru puntu aurkeztu ditu, ekintza batasuna helburu: errepresioaren amaiera eta amnistia osoa; politika sozial eta ekonomikoak garatzeko askatasuna estatuaren inposaketarik gabe; eta autodeterminazio eskubidea. Mobilizazioa iraunkorra eta masiboa bai, baina jendearentzat luzarora sostengarria egitea ere gakoa izango da. Desobedientziaren arloan, Tsunamiak dio “hilabete eta urteetako” ikuspegiarekin ari dela lanean. Bada proposamenik, beraz.\nEpe luzerako estrategia eta helburu partekatuak lortzeak are zailagoa ematen du, baina nahitaezkoa izango da erresistentziatik harago joan nahi badute. Korapilo asko ditu independentismoak askatzeke zentzu horretan. Ahaztu gabe aurrean batasun nazionala eta autoritarismoa zainetan daramatzan Espainiako Estatua duela, Euskal Herrian ikusi dugu noraino hel daitekeen. Eta ez gaitezen engaina: estatua ahul egon daiteke argudioetan, baina indartsu dago oso gaitasun errepresiboan, eta horrekin nahikoa du. Izugarria da azken urteotan independentismo katalanak egindakoa, baina askoz gehiago egin beharko du bere askatasunak irabazteko. Eta herritar gehiagoren parte hartzearekin. Urriaren 14an hasitako astean independentistek haien burua indartu dute nabarmen, baina ziurrenik ez dute jende berri askorik erakarri kausara.\nZiklo berria zabaldu dute katalanek. Zer ezaugarri zehatz izango duen aurreikusteko goiz da, baina atzera bueltarik gabeko urrats praktiko eta emozionalak egin dituzte berriz ere herritar askok. Borroka lezio gogoangarria eskaintzen ari da Katalunia bigarren matxinada honetan. Edozer gauza gerta liteke datozen asteetan, baina ikusiak ikusi, baliteke onena iristear egotea.


Etiketa: posta elektronikoko letra tipoak Martech Zone\nEtiketa: posta elektronikoko letra tipoak\nEtengabeko presioa egiten dute merkatariek azken teknologiak zabaldu eta optimizatzeko eta askok jarraitzen dute. Kontsultatzen ditudan enpresa guztietan behin eta berriro entzuten dudan mezua atzean daudela da. Ziurta dezaket, izan daitezkeen arren, beste guztiak ere hala direla. Teknologiak ia jarraitu ezin duen erritmo etengabean aurrera egiten du. Laguntza Teknologia Hori esanda, Interneteko teknologia asko eraiki ziren


Milesker, Manex! | Enbata\nHarrera / Artikuluak / Iritzia / Gomitak Mintzo / Milesker, Manex!\n« Manex Pagola, euskaraz, Euskal Herriarentzat\nClimat: agir localement, peser globalement »\nTribune Libre(E)K EGINA | Argitaratua: 2018/06/07\nwww.euskonews.com-ek Manex PAGOLA-rekin egin elkarrizketa irakurtzeko, klika irudian.\nJoan zaiku Landibarreko “erresiñoleta”, “amodioz beterik… berro sasietarik” hainbat kanta kantatu eta sortu dituena! Joan zaigu Manex Pagola! Eta hau erraitearekin, sendimenduak nahasten zaizkit: aldi berean pena eta esker ona.\nAlde batetik pena, hurbileko lagun bat galtzen denean senditzen den urradura. Iduri zait Manex joaitearekin nitarik zerbait ere berarekin badoala…\nEta esker ona bestetik. Eskerrak Manexi eman daukun guziagatik! Gure herriari eman duen guziagatik! Manex izan da dudarik gabe gure belaunaldiko kantugile emankorrenetarik bat. Eta Pantxoarekin izan dugu Manexen kantuak kantatzeko ohore eta zorion paregabea.\nHitz laburretan agertu beharko banu haren jenioa, erran nezake Manexek bazuela (gutik bezala) etxeko eguneroko hizkuntza arruntari indar poetikoa berdin politikoa emaiteko gaitasun edo dohain berezia. Hortarik dator, nere ustez, Manexen kantuen arrakasta. Manexen kantuek dute xinpletasunaren freskotasuna eta soiltasunaren aberastasuna. Hortan datza arrakasta.\nManexek “Kontserbatorioa” egin zuen Elizetxeko familiaren babesean eta Behauneko elizako alkietan. Hor ikasi hizkuntzatik eta hartu hezkuntzatik sortu ditu bere kantuak.\nKantuaren bidez tratatu ditu Manexek gure herriak 1960-70. hamarkadetan bizi zituen arazo nagusienak: hizkuntzaren galtzea, langabezia, erbeste ekonomikoa, aldi berean herri mina ere agertuz: “Jo bezate ezkilek“, “Gurea da“, “Askatasuna“, “Kantazak, euskalduna“, “Ez dut bilatzen“, “Euskadiko langileak“, “Lanik gabe” eta beste hainbat kantu hor ditugu lekuko.\nOrokorki, kantuen gaieri dagokionez, erran nezake Manexek jorratu dituela kasik bizitzaren arlo guziak, haurtzarotik hasita. Bere haur eta gazte denborako orroitzapenak kantutan jarri ditu: “Ttakulin“, “Egun on aitatxi-amatxi“, eta nolaz ez “Eñaut Bidegorri” bere anaia Léon-en omenez egina, hau gazte-gazterik istripuz, traktur azpian harrapaturik, hil zenean.\nAxola handia zuen haur-kantuak sortzeaz. Adibidez, “Euskaldun Xoriak” deitu udalekuan begirale egon zenean egin zuen “Goazen alegeraki” kantua. Geroxeago egin zuen denen artean famatuenetarik gelditzen den kantua, “Urtxintxak oihanian“. Azpimarretzekoa da kasu huntan herriak, kantuaz jabetzearekin, eman dion eduki metaforikoa: askapen eta askatasun aldarrikapenaren sinboloa jarri dio herriak, Manexek haur kantu bat egin zuelarik, besterik gabe.\nAmodiozko kantuak ere ez dira falta Manexek sortu kantuetan, bizipen pertsonaletik abiaturik: “Adios maitea“, 1965ean Brives-eko kaserna militarrean zegoenean egina, edo “Azken dantza” urte berean Aljeriara “kooperante” gisa joan zenean egina.\nAipatzekoak dira ere Manexek sortu kantu zirikatzaile edo satirikoak: “Moda berria“, “Zaude ixilik“, “Berriketariak“, “Gobernadoreen karrika“, besteak beste.\n“Bizaren altzotik” sortuak izanik, pena eta nekea agertzen dira Manexen kantuetan, bai ta ere esperantza eta itxaropena, aserrea eta borrokarako deia: “Ulitxak lehoia aurtiko du!“\nMolde hortan parte hartu izan du Manexek Ipar Euskal Herriko pizkunde kulturalean. Aintzindaria eta bide berri urratzailea izan da arlo hortan: Zazpiribai, Ortziken… ikuskizunak antolatzen bultzatzailea izan zen. Beste batzuek aipatuko dute haren ibilbide politikoa.\nHorrez gain, erran behar da Manex gizon eta lagun guziz atsegina zela, konpainiakoa. Lagunartekotasuna izan da haren bertute ezaugarrienetariko bat. Manexek ez du sekula jakin zer den gorrotoa edo hisia. Hauk sendimendu guziz arrotzak zitzaizkion. Ezin zitekeen berarekin aserretu edo samurtu, desadostasunak izanik ere.\nUmore handiko gizona zen ere, ezin ahantzizkoak dira harekin bizi izan ditugun hainbat anekdota… Bat aipatzekotan, aipatuko nuke 1978an Behorlegin (nahitara hautatua Euskal Herriko herri ttipienetarikoa izanik) estreinatu zuten “Kanta Bi” ikuskizunean gertatua: memento batean Manex hasi zen “Marseillesa” akordeoiaz jotzen… jende guzia harritua… eta Manexek: “Ez, ez, trankil! Ez harritu! Hau bakarrik akordeoiari herrautsa kentzeko zen…“\nBai, Manex! Eskerrak hiri bihotz-bihotzez eman daukukan guziagatik! Gure herriari eman dukan guziagatik! Eta eskerrak ere Biziari! Bizi Indarrari! Manex eman duelako gure herriari eta berarekin bizitzeko zoriona eta grazia eman daukulako!\nEta joan bada “erresiñoleta“, gure artean bizirik segituko du urte eta hamarkada luzeetan bere kantuen bidez!\nManex Pagola Baigorrin 1/6 (Nola hasi zinen kantuan?)\n2016ko apirilaren 23an, “IZAITEKO LIBRE: MANEX PAGOLAREN OIHARTZUNAK” musikaldia antolatzen zuen Basaizeak Baigorrin. Aitzin, harekin izan ziren bere kanta egile ibilbideko oroitzapenak biltzen. Hara sei aleko lehen bideoa:\nLaborantza Nazioartea Euskara Ekologia Hauteskundeak Jendartea Eko-soziala Nortasunak Iparraldetik Hedabideak Politika


El dorado-ren ifrentzua — Gaztezulo\nEl dorado-ren ifrentzua\nEl dorado-ren ifrentzua https://www.gaztezulo.eus/albisteak/el-doradoren-ifrentzua https://www.gaztezulo.eus/albisteak/el-doradoren-ifrentzua/@@download/image/63p61-1.jpg\nJatorrizko izenburua: "Le Salaire de la peur" (1953)\nZuzendaria: Henri-Georges Clouzot\nAktoreak: Yves Montand, Charles Vanel, Peter Van Eyck\n"Nouvelle vague" delakoaren tsunamia Frantzia eta Europa osoko zinemagintzaren zimenduak birrindu baino lehen, molde klasikoen arabera egindako bi maisulan filmatu zituen Henri George Clouzot zuzendari frantziarrak, "Le salaire de la peur" hau eta "Les diaboliques" thrillerra. Aski eta sobera, bere izena egun nahiko ahantzia zinemaren historiaren urrezko liburuan uzteko.\n"Nekez ahazten du bere sorterria sustraiak han dituenak", idatzi zuen aspaldian Joseba Sarrionandiak, eta esaldi eder horretatik abiatuta, pelikula honi lotutako moldaketa bat egiten ahal dugu: nekez ahaztuko du istorioaren gordina pelikula hau ikusten duenak. Kasu honetan, aipu sasintelektuala ez da artikulu hau loratzen saiatzeko aitzakia hutsa; izan ere deserria baita, adiskidetasunarekin batera, "Le salaire de la peur"-en gai nagusietako bat.\nAmeriketako herri txiro batean, Honduras izaten ahal dena, kolonizatzaileek haien "zeregina" bukatu dute, eta bertako aberastasun guztien ustiaketa eskuratuta, alde egin dute; kudeaketa politiko herrena tokian tokiko zipaioen eskutan utzita. Elite estubatuar eta europarrak desagertu dira, eta soilik herrialde horietara aberastasun azkar eta errazaren bila joandako gizagaixoak gelditu dira. Herri kolonizatua kartzela bihurtu da haientzat: euren gobernuek ez dute haietaz deus jakin nahi, eta handik atera ezinik, egunak egonean ematen dituzte, patua noizbait aldatuko delako esperantzan. Egoera horretan, atzean utzitako guztiak Pigalle auzoa, metroak eta emakume paristarrak paradisua dirudi. Horregatik pentsamendu bakarra darabilte: kosta ahala kosta dirua bildu, odolustutako herri horietatik ahalik eta lasterren ateratzeko.\nAitaren batean pasatzen diren ehun eta berrogei minutu irauten ditu pelikulak, eta horren barruan bi parte oso diferente. Lehen ordubetean, txirotasunaren eta etsipenaren potret bikaina egiten du Clouzotek. Bero sapa, gorputz izerdituetan itsasten diren zomorroak, ailegatu berriaren itxurakeria, petrolioaren negozio beti estatubatuarra, langileen biziaren merkea...\nEta hortik, bigarren parterako saltoa. Gaur egun "road movie" deitzen zaie errepideetan gertatzen diren pelikulei, eta genero garaikidea izan arren, bigarren parte horrek inoiz egin diren onenen artean beharko luke egon. Ez da zaila imajinatzea Steven Spielbergek zein eredu zuen buruan "Duel" gogoangarria egin zuenean.\nBi kamoi, bakoitzean bi gidari desesperatu, aurretik 500 kilometro, eta zaman, lau tona nitroglizerina, mugimendu bakar batek eztandarazi ahal dituena. Amaierarik gabeko bidea: luiziak, amildegiak, asfaltatu gabeko tarteak, matxurak... baina horren guztiaren gainetik, beldurra. Eta ikuslea bera kutsatzen duen tentsio ia jasanezina, besaulkian benetako ezinegona sorrarazten duena. Nekez ahazten den horietakoa, pelikula ilun eta itsaskorra; petrolioak zikindutako ametsen gisakoa.


Dama ganbitoa | Iritzia | Berria\nToki askotatik iritsia zitzaidan Queen's Ganbit telesaila ikusteko gonbita. Minisail moduan sailkatu dute, ordubeteko zazpi atal baditu ere. Baina beharbada laburtzat jo daiteke egiazki, telesailek azkenaldian pairatu duten hipertrofia orokortua aintzat hartuta. Ikusi dut, ia aho batezko oniritziarekin bat egiteko gogoz. Aitortu behar dut gustatu zaidala, bai, baina susmoa hartu dut telesailak hartu duen fama gehienbat zor diola gizonen mundu itxi batean emakumezko xakelari zirt edo zarteko batek joan den mende erdialdean aurrera nola egiten duen, noiz hauskor noiz hotz. Menpekotasun nagusiak kimikoak dira bertan, eta ez psikologikoak. Mezu garrantzitsua, beharrezkoa, baina ez erabat berria.\nEz zait argitu telesailaren ospearen zergatia. Ezin da xakearen hainbeste zale ezkutuko egon. Berriz diot, ongi dago telesaila, baina harritu nau zer baliabide narratibo gutxi dituen. Istorioak lineal korritzen du ia guztiz. Zerikusirik ez azkenaldian arreta eta miresmen gehiena lortu duten beste telesailekin. Telesailek eleberrien konplexutasuna bereganatu izana goraipatu da askotan generoaren loraldiaz mintzo. Moda hori pasatu da? Telesailak ere (eleberriekin gertatu bezala) irakurterraz hobesten hasiko dira?


Dantza eta musika, Balentziaga museoaren udako egitarauaren ardatz — dantzan.eus\nHemen zaude: Hasiera › Hemeroteka › Dantza eta musika, Balentziaga museoaren udako egitarauaren ardatz\nDantza eta musika, Balentziaga museoaren udako egitarauaren ardatz\nBisitariekin ospatu nahi du museoak hamargarren urteurrena, eta askotariko emanaldiak antolatu ditu datozen hilabeteetarako\nMuseoko arduradunak, gaur goizeko aurkezpenean Balentziaga museoa\nBalentziaga museoak hamar urte bete ditu aurten, eta bisitariekin ospatu nahi du urtemuga hori. Horren harira, erakusketa proposamena osatzeaz gain, udako kultur eta aisialdi programa ere indartu du Getariako museoak (Gipuzkoa), eta musika, dantza, moda eta gastronomia batuko dituzten askotariko ekitaldiak antolatu ditu uztailerako eta abuzturako.\nUztailaren 1ean jarriko da martxan udako ordutegia, eta egunero 11:00etatik 20:00etara egongo da irekita museoa. Horrekin batera estreinatuko dituzte «bisita dantzatuak» ere. Dantzaz konpainiarekin elkarlanean egindako ikerketa prozesu baten emaitza da, eta diziplina ezberdinen arteko harremanean sakondu nahi du proposamenak; hau da, bildumako pieza estatikoen eta dantzaren mugimenduaren arteko elkarrizketa bat ezarri asmo du, Balentziaga museoak ohar baten bidez azaldu duenez. Uztailaren 18an eta 25ean egingo dituzte soilik.\nDantzaz konpainiak, halaber, Gesala ikuskizuna taularatuko du uztailaren 3an, eta tailer bat ere eskainiko dute, Balentziagaren unibertsoa abiapuntu hartuta, ehunen bidez gorputza mugimenduarekin nola erlazionatzen den aztertzeko. Haurrei eta familiei zuzenduta dago tailerra oro har. Horrez gain, Metrokoadroka eta Tranpola kolektiboek Txilin-hotsak emango dute uztailaren 30ean, umore absurdoa ardatz duen antzezlan laburra. Eta Nerea Garmendiak bakarrizketa bat eskainiko du abuztuaren 8an; haren bizipenetan oinarritutako kontakizuna da.\nEmanaldi guztiak doakoak izango dira, baina aurrez izena eman beharko da museoaren webgunean.\nAbuztuko ostiral iluntzetan musika kontzertuak izango dira museoko terrazan, halaber. Kutxa Kultur Musika eta Katapulta Tours programako taldeak eta bakarlariak ariko dira bertan. Era berean, musika elektronikoko saio bat aurkeztuko da, formatu digitalean, dan—tz laborategiaren eskutik. Azkenik, Moda Zuzenean egitasmoari lotuta, Kutxa Kultur Moda programako bost diseinatzailek beren proposamenak erakutsiko dituzte museoan abuztuko asteburuetan.\nBestelako proposamenak izango dira, halere. Hala, Elkano eta Balentziaga lotuko dituzten ibilbideak egingo dituzte herrian zehar, eta belaontzi baten zeharkaldiak ere egin ahalko dira. Abuztuaren 6an, gainera, museoa gauez ikusteko aukera izango da.\nUrte hauetako egitasmo garrantzitsuetako batzuk nabarmendu nahi ditu museoak, eta kultur eragile nahiz sortzaileei «etengabeko lankidetza» aitortu. Museoa bera bestelako publikoetara ere zabaldu nahi dute; gazteak erakarri nahi dituzte, batez ere, «museoa bisitatzeko joera gutxien» dutenak baitira, Miren Vives museoko zuzendariaren hitzetan. «Programan, adin eta jatorri guztietako lagunek gozatzeko moduko aukerak daude, baina, batez ere, gazteengan jarri nahi izan dugu arreta», adierazi du Vivesek.


Noticias de Zuzendari - Noticias de Gipuzkoa\nErabilera anitzerako gela egokitu da Murumendi Eskolan\n– E.C.A.\t2021-10-20\tBeasain – Beasaingo Udalak erabilera anitzerako gela berria eraiki du Murumendi eskolan. Atariaren zati bat erabili da eraikuntzarako. Ikastetxeak ez ezik, herritarrek eta\nUdako Ikastaroek 40 urte\nM. Tolosa | Javi Colmenero\t2021-10-07\tUPV-EHUK EKITALDI INSTITUZIONALA ANTOLATU DU, IKASTAROEK HERRITARREN PRESTAKUNTZARI EGINDAKO EKARPENA\nImanol Rayoren "Iñigo" filma hilaren 27an estreinatuko da Loiolako Basilikan\nN.G.\t2021-09-14\tImanol Rayo zuzendari nafarraren "Iñigo" filma, San Ignazio Loiolakoa bihurtzeko esperientzia ardatz duena, hilaren 27an estreinatuko da Azpeitiko Loiolako Basilikan, zinema bihurtuko dena. Filma zuzendariaren lan oso pertsonala da, aktore bakarra du, ez du elkarrizketarik eta ez du\n23 film labur lehian izango dira Donosskinoren bosgarren edizioan\n– M. Tolosa\t2021-09-07\t'Alien' filma omenduko duen jaialdia urriaren 5etik 9ra bitartean egingo da Antzoki Zaharrean\nElBulli jatetxearen aztarnari buruzko filmak zabalduko du Culinary Zinema\nSara Ibarguren / Iker Azurmendi\t2021-09-03\tZinemaldiaren sukaldaritzako sailak lau mundu-estreinaldi eta Estatu mailako bat eskainiko ditu\nN.G.\t2021-08-31\tDonostiako Zinemaldiak, abiatu aurretik, "Deux jours, une nuit" (Dardenne anaiak) eta Jim Jarmuschen "Dead Man" (Marion Cotillard eta Johnny Depp, hurrenez hurren) emanaldiak eskainiko ditu, aurtengo bi Donostia Sarien parte hartzearekin. Astearte honetan Donostiako Zinemaldiak\nVenezian ikusmira piztu duten filmak\nMagdalena Tsanis/Efe\t2021-08-29\tZinema jaialdiaren 78. edizioa irailaren 1etik 11ra bitartean ospatuko da, izen nagusien artean Larrain, Almodovar eta Sorrentino\nEspainiako Filmategiak eskuratu du Ivan Zuluetaren artxibo pertsonal eta filmekoa\nM. Tolosa\t2021-08-25\tMaterialaren artean, inoiz erakutsi ez diren donostiarraren zintak daude\n2021-08-12\t150 boluntario baino gehiagoren lankidetza izan zuten\nLatinoamerikako hamar film lehiatuko dira Donostiako Zinemaldiko Horizontes Latinos 2021ean\n2021-08-04\tHorizontes Latinos 2021eko selekzioak hamar film latinoamerikar bilduko ditu Donostiako Zinemaldian, Argentina, Brasil, Kolonbia, Costa Rica, Mexiko, Suitza, Uruguai eta Venezuelako zinemaldiko 'work in progress' latinoamerikarretik datozen bost filme, hiru opera prima eta Paz Alonso zelatarien\nEkiola ekimena aurkeztu dute Hondarribian\n– J.G.\t2021-07-17\tUdalerrietan energia fotoboltaikoa sortzeko herritarren kooperatibak abian jartzeko iniziatiba da\nBasque Culinary Centerrek hamargarren urteurrena ospatu du\n2021-06-18\tPatronatuko kideek, urteroko bileraren ostean, ikasle ohi batzuek prestatutako bazkariaz gozatu zuten\nHenry Cornelius zuzendariaren filma izango da Leidorren\n– L.C.\t2021-05-19\ttolosa – Henry Cornelius zuzendari hegoafrikarraren Pasaporte a Pimlico filma proiektatuko da bihar, arratsaldeko 19.00etan Leidor zineman. Aurkikuntza harrigarri baten\nMusikeneko ikasleen kontzertua, astelehen honetan\n– N.G.\t2021-04-26\tdonostia – Musikene goi mailako ikastegiko 18 ikaslek osatutako gazte orkestrak kontzertua emango du gaur, arratsaldeko 19.30an, ikastetxeko\n'Errementari' filma gazteei zuzenduta, larunbatean Antxon\n– A.M.\t2021-04-20\tPasaia – Pasaiako gazteek gazteentzat zinema saioa antolatu dute larunbatean 16.30ean Pasai Antxoko kultur etxean. Bertan Errementari pelikula ikusteko aukera egongo da.\nAsteburu honetan ‘Nomadland’ pelikula emango dute\n– A.Z.\t2021-04-02\tlegazpi – Herrian gelditu diren legazpiarrek plan ona dute asteburu honetarako: herriko zineklub taldeak Nomadland pelikula emango du gaur eta igandean, Latxartegi\nErreserbak izugarri ugaritu dira landa-ostatuetan\n–M. Tolosa\t2021-03-09\tAste Santurako landa-ostatuen okupazioaren batezbestekoa %62koa izatea eragin du udal konfinamenduaren amaierak\nSara IbargurenRuben Plaza\t2021-01-28\tcic nanoguneren historiari buruzko 'nanogune, txikiaren xarma' liburua idatzi du elixabete garmendiak eta hamaika elkarrizketez osatutako euskarazko dibulgazio lana burutu du\nAlain Resnais izango dute hizpide gaur Photomuseumen\n– A.Z.\t2021-01-15\tzarautz – Photomuseumek Zarauzko Argazki eta Zinema Museoak, Alain Resnais zuzendari, muntatzaile, gidoilari eta aktore frantziarrari eskainiko dio gaurko saioa.\nEztala futbol zelaiko aldagelak inauguratu dituzte\n– A.D.\t2021-01-11\tPrest dagoen arren, pandemiak Antzuolako ekipamendu berriaren erabilera baldintzatuko du\nEramateko janaria Ponpeian\nM. Tolosa Luigi Spina\t2020-12-27\tVesubiok suntsitutako hiri erromatarrean termopolio bat aurkitu dute, ukitu gabe, dotore apainduta eta elikagai\nJoseba Sarrionandiaren poemak oholtzan berriro 'Hnuy Illa'rekin\nM. Tolosa / Ruben Plaza\t2020-11-26\tVictoria Eugenian izango da igande honetan lanaren berrestreinaldia


Vieillevigne (Garona Garaia) - Wikipedia, entziklopedia askea.\nVieillevigne (Garona Garaia)\nSaint-Rome, Gardouch eta Montesquieu-Lauragais\n169 (%49) 170 (%49.3)\nVieillevigne (frantsesez eta ofizialki: Vieillevigne) Okzitaniako udalerri bat da. Administratiboki Frantziako Garona Garaia departamenduan dago, Okzitania eskualdean. 2013an 304 biztanle zituen.\n2007an Vieillevigne udalerrian erroldatutako biztanleak 287 ziren. Familiak 96 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 24 seme-alabarik gabeko familiak ziren, 48 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 117 etxebizitza zeuden, 101 familiaren etxebizitza nagusia ziren, 8 bigarren erresidentzia ziren eta 8 hutsik zeuden. 114 etxeak ziren eta 2 apartamentuak ziren. 101 etxebizitza nagusietatik 87 bere jabearen bizilekua ziren, 13 alokairuan okupaturik zeuden eta 1 doan lagata zegoen; 2 etxek bi gela zituzten, 11 etxek hiru zituzten, 32 etxek lau zituzten eta 56 etxek bost zituzten. 75 etxek euren parking plaza propioa zuten azpian. 33 etxetan ibilgailu bat zegoen eta 65 etxetan bat baino gehiago zituzten.\n2007an lan egiteko adina zuten pertsonak 180 ziren, horien artean 141 aktiboak ziren eta 39 inaktiboak ziren. 141 pertsona aktiboetatik 124 lanean zeuden (65 gizon eta 59 emakume) eta 17 langabezian zeuden (12 gizon eta 5 emakume). 39 pertsona inaktiboetatik 13 erretiraturik zeuden, 14 ikasten zeuden eta 12 "bestelako inaktibo" gisa sailkaturik zeuden.\n2009an Vieillevigne udalerrian 104 unitate fiskal zeuden, 288 pertsonek osaturik. Pertsona bakoitzeko diru-sarrera fiskalaren mediana urteko 20.185 euro zen.\n2007an zeuden 11 komertzioetatik, 2 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 1 informazio eta komunikazio enpresa zen, 1 higiezinen enpresa zen, 1 zerbitzu enpresa zen, 2 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\nSaint-Rome (2,2 km)\nGardouch (2,4 km)\nMontesquieu-Lauragais (2,9 km)\nVillenouvelle (3,7 km)\nSeyre (4,4 km)\nVillefranche de Lauragais (4,8 km)\nNailloux (5,8 km)\nMultimedia: Vieillevigne (Haute-Garonne)\nBNF: 15255571b (data)


argazkigintza • ZUZEU\nMundua jostorratz begi batean Baleiken, Zumaiako komunikabidean, oso interesgarria iruditu zaidan lan baten berri eman didate. Jon Andoni Martin azkoitiarrak aski ditu hiru elementu sekulako argazk...\nhttp://alteretaego.wordpress.com Alter dixit. ...\nIraun, baina ez jasan\nInor ez da aske\nAlter dixit. Marcel Duchamp agertu zait ametsetan. Kale ilun batetik pasieran nabilela, urratsak entzun ditut nire atzean. Ez dut burua bihurtzeko adorerik bildu: dozena erdi bat norabide alda...


Jean-Guy Talamoni - Wikipedia, entziklopedia askea.\nJean-Guy Talamoni (Saumur, Frantzia, 1960ko maiatzaren 6an) politikari korsikar abertzalea da. Gaur egun (2018an) Corsica Libera alderdi independentistaren idazkari nagusia da. Era berean, 2015eko abendutik Korsikako Asanbladaren lehendakaria ere bada.\nSaumur, 1960ko maiatzaren 6a (60 urte)\nUniversity Paul-Cézanne - Aix Marseille III (en)\nUniversity of Corsica Pasquale Paoli (en)\nGhjacumu Thiers (en)\nAbokatu gisa ere dihardu eta Korsikar Hizkuntza eta Kulturaren Kontseiluaren kidea da.\nMaine-et-Loireko Frantziako departamenduan jaioa, korsikar jatorrizko familia batean, bera ume txikia zela sendia Korsikara itzuli zen. Oso gaztetatik irlako mugimendu abertzalean murgildu zen, eta gero zuzenbidea ikasi zuen Aix-en-Provencen. 1985ean, ikasketa unibertsitarioak bukatuta, Korsikara itzuli eta korsikar hizkuntza eta kulturan diplomatu zen, Cortiko unibertsitatean zuzenbideko irakasle postua ere eskuratuz.\n1992an Korsikako Asanbladan sartu zen estreinakoz, Corsica Nazione alderdiaren zerrendetan aukeratua izan ostean. 1998an alderdi horren zerrendaburua izan zen lehenbizikoz. 2004an Frantziako poliziak atxilotu zuen, "talde armatu eta terroristaren kolaboratzaile" izateko akusaziopean . Atxiloketa horrek hautsak harrotu zituen irlan. Epaiketan, dena den, absolbitua izan zen.\nPè a Corsica (Korsikaren alde) koalizioaren zerrendaburua izan zen 2015ean eta 2017an, eta horren arrakasta handiaren ostean (gehiengo absolutua Korsikako Asanbladan 2017an)  bertako lehendakaria izendatua izan zen.\n↑ Jean-Guy Talamoni abertzale korsikarra atxilotu dute Berria egunkaria, 2004-04-15ean\n↑ Korsika: Ziklo politiko berria hastear NAZIOGINTZA, 2018-09-1ean\nAzken aldaketa 23 otsaila 2019(e)an, 19:37(e)tan\nOrriaren azken aldaketa: 23 otsaila 2019, 19:37.


Baionako ikastolen Herri Urrats\nAurten Herri Urrats-ik ezin dutelako antolatu, Seask-an erabaki dute ikastola bakoitzak behar duela bere ekitaldia antolatu.\nBaionako ikastolak antolatu bere Herri Urrats - Herri Urrats\nCovid 19 dela eta, Seaskak erabaki du aurten ere Herri Urrats ezeztatzea eta ikastola bakoitzak behar du bere ekitaldia antolatu.\nOndorioz, Baionako ikastolek, drive delako bat plantan eman dute, bi plater desberdin proposatzen dituzte, Baionako bi ostatu desberdinetik :\n- Les Arcades : 5 pintxo sorta, pertsona batentzat : 10 euro\n- Brasserie des Arènes : Legatza, arbi krema eta ozpindun irrisa, Armenaritzeko Xotildeia GAEC-eko garaiko barazki berdeekin, pertsona batentzat : 10 euro\nManaketak maiatzaren 5a ainitzin egin behar da David deituz : 06 76 97 22 04. Manaketen berreskuraketa, maiatzaren 9an eginen da, Les Arcades ostatuan, goizeko 11:30-tik 13:00-ak arte. Bertan ordaindu beharko da, txeke, eusko edo euroz.\nAurtengo Herri Urrats-en Boga kanpaina sustengatu nahi baldin baduzue hortik aparte, hitzordua : boga.herriurrats.eus\nBeste salmenta bat Baionako ikastolen kari\nBestalde, Baionako Ikastolen Laguntzaileak elkarteak beste janari salmenta bat antolatzen dirua biltzeko helburuarekin. Baionako Coffee Muxu ostatuarekin lan eginen dute sartze + plater + deserta moduko apairu baten proposatzeko 15 eurotan.\n- Arroltze perfektua zaintzuri kremarekin\n- Yassa oilaskoa\n- Marrubi izoztu zopa mentarekin\nErreserbatzeko aski duzue Jess deitzea : 06 50 46 55 43. Manaketak berreskuratzeko, maiatzaren 7an izanen da, arratsaldeko 4:30-tik 6:00-tara, Baionako Polo ikastolan, edo Baionako Oihana ikastolan edo Baionako Coffee Muxu ostatuan direktuki. Manaketa pasatzerakoan zehaztu beharko da nun berrreskuratu nahi duzuen.\nYassa oilasko salmenta - Baionako Ikastolen Laguntzaileak


Becas Global Training 2015-16\nZertan datza 2017 Global training Beken Programa?\nGarapen Agentzien Euskal Elkarteak eta Donostia Sustapenak, Donostiako Garapen Agentzia eta Ekonomia Sustatzeko Departamentua den aldetik, 2016an Euskadiko Pizgarri Ekonomikoko Planarekin jarraitu du, egungo krisiari aurre egiteko asmoz. Ekimena, pizgarri ekonomikorako eta lan-sustapenerako neurrien barruan dago jasota, indarreko herstura-politiken ordainetan.\nBeken programa horrek mekanismo indartsu bat jarri du merkatuan, unibertsitate-titulua eta goi-mailako lanbide-heziketa duten gazteen eskura, atzerriko enpresetan eta erakundeetan ordaindutako praktikak egin ditzaten, haien profil akademikoarekin eta profesionalarekin zerikusia duten proiektuetan eta jardueretan, 6 hilabetez.\nNork jaso dezake beka bat?\nBaldintza hauek betetzen dituen edonork:\n30 urte baino gutxiago edukitzea 2016ko urtarrilaren 1ean.\nEuskadin erroldatuta egotea gutxienez urtebeteko antzinatasunarekin, etenik gabe, 2016ko urtarrilaren 1ean.\nIngeles-maila eta helmugako herrialdeko hizkuntza-maila onak edukitzea. Beharrezko ingeles-maila egiaztatzen ez dutenek ahozko eta idatzizko proba egin beharko dute, bekadun-hautagaiaren ezagutzak zehazteko.\nAdministrazioaren edo penalaren bidetik diru-laguntzak edo laguntza publikoak lortzeko aukera-galerarekin zerikusia duen zigorrik jaso ez izana, eta horretarako ezgaitzen duen legezko debekurik jaso ez izana\nBeka bat jaso nahi badut, nola egin dezaket eskaera?\nEskaerak ondorengo web-guneen bidez egin ditzakezu:\nGlobal Training Bekak 2017 orrialde honetan\nOso garrantzitsua: izen-emate prozesua osatzeko, dokumentuak aurkeztu behar dira gure bulegoetan, online inskribatu eta gero.\nZer dokumentu aurkeztu behar ditut izena emateko?\nEAEko udalemiren batean enoldatuta dagoela egiazteko duen ziurtagiria. Udalak emanda (gutxienez urte beteko iraupena)\nCVa ingelesez eta erderaz\nMotibazio-gutuna (ingeleses eta erderaz)\nArgazkia, nortasun-agiriaren tamainakoa\nPrestakuntza arautuko titulu ofizialak (originala eta kopia)\nHizkuntzen titulu ofizialak (originala eta kopia)En caso de haber finalizado en 2017 y en caso de no disponer del título oficial, podrá presentar el Expediente Académico justificando haber cursado todos los créditos”\nZinpeko aitorpena (web orrian jaitsi)\nOnline inskripzioaren egiaztagiria; online izena emandakoan agertuko da\nNon entrega dezaket dokumentazioa?\nGarapen - Boroa Elkartegia\nBoroa Enpresa Parkea, 19 – 2. Solairua -16 Bulegoa.\nOrdutegia: astelehenetik ostiralera 8:00etatik 16:00etara.\nBaita Garapenen kide den edozein garapen agetzien bulegoetan ere.\nDonostiako Sustapeneko aurrez aurreko arreta-bulegoak helbide honetan daude:\nReina Regente kalea 8 (Victoria Eugenia eraikina), 20.003 Donostia. Gipuzkoa..\nAurrez aurreko arreta-ordutegia: astelehenetik ostiralera 9:00etatik 14:00etara.\nEskaerak jasotzeko epea?\nIzena emateko epea: ekainaren 14an hasi eta uztailaren 14an amaitu.\nBekak 6 hilabeteko iraupena gutxienez izango du.\nZenbatekoa da beka bakoitzeko zuzkidura ekonomikoa?\nEusko Jaurlaritzak zehaztutako zuzkidura 1.358 €/hilero da (diru-sarreren zerga eta Gizarte Segurantza deskontatu behar da).\nIngeles-maila egiaztatu behar dut?\nBai. Diplomatuei eta lizentziatuei C1 maila eskatuko zaie, eta lanbide heziketako teknikariei, berriz, B2 maila. Tituluak 4 urteko baliotasuna eduki behar du, eta erakunde ofizial batek eman behar du. Eskatutako maila egiaztatzen duen titulurik eduki ezean, ingelesezko proba egingo da.\nHizkuntzen proba.\tIngeleseko proba dagokion titulua egiaztatu ez bada (C1-B2):\nAzterketak egiteko datak: Definitu gabe.\nTokia: Talent House, Auditorioko 4. solairua (Baenako dukea 42, Donostia).\nAzterketara zer ekarri? Ez ahaztu N.A.N + boligrafoa/ arkatza.\nNork ordainduko ditu bekaren gastuak?\nGarapen eta Donostia Sustapenak osorik ordainduko ditu beken programaren kudeaketak eragindako gastuak\nBekadunek asegurua daukate?\nBai. Garapen eta Donostiako Sustapenak bidaietarako, istripuetarako eta gaixotasunetarako aseguru-poliza bat kontratatuko du bekadun bakoitzarentzat, bekaren iraupen-aldirako. Haren kostua Garapen eta Donostiako Sustapenak ordainduko du. Bekadunak egonaldia luzatuko balu (bekak 8 hilabete hitzartzen ditu), polizak ez luke aseguratuko.\nZeintzuk dira bekaduna sartu aurreko prozesu-faseak?\nBeken Programaren eskatzaileek ekainaren 14an hasi eta uztailaren 14an amaituko da. www.becasglobaltraining.eus web orrian izena eman beharko dute.\nHizkuntza Probak: Uztalia-27an\nBekadunen hautaketa-prozesua, Garapen eta Donostiako Sustapenak koordinatuta: Irailan\nHautatutako beka-taldeei prestakuntza ematea: zehazteke\nBekadunen irteera helmugako erakundeetara (aurreikusitako data: 2017ko iraila/abendua).\nKontsultarik izanez gero, zeintzuk dira Garapen eta Donostiako Sustapenarekin harremanetan jartzeko bideak?\nTelefonoa: +34 943 48 28 00 / +34 94 424 32 23\nLehenago beka bat eskatu nion Garapeni edo Donostiako Sustapenari eta ezezkoa eman zidaten, berriro eska dezaket?\nNoski, beka eskuratzeko eskakizun guztiak betetzen badituzu betiere.\nGarapenak edo Donostiako Sustapenak emandako beka bat jaso dut jada, eska dezaket bestea?\nEz. Garapenak edo Donostiako Sustapenak aurreko deialdi batean sustatutako edo Eusko Jaurlaritzaren 6 hilabeteko edo gehiagoko beka jaso duenak ezingo du beka berria jaso.\nHautagai bakoitzak erakunde batean bakarrik eman dezake izena. Modu horretara, bekadunak gehien interesatzen zaion erakundean aurkeztuko ditu agiriak.\nGizarte Segurantzan alta emango zaio bekadunari?\nEnpresetan ordaindutako prestakuntza-praktikak egiten dituztenei alta eman behar zaie Gizarte Segurantzako Erregimen Orokorrean, 1493/2011 Errege Dekretuaren arabera. Hortaz, Garapen eta Donostiako Sustapenak bekadunen alta eta baja kudeatuko ditu gizarte segurantzan, baina bekadunak ordaindu beharko du horren kostua, eta bekaren zuzkidurari kenduko zaio kotizatu duen diru-kopurua.\nEpaimahai profesional batek ebaluatuko ditu eskaerak, beka bakoitzerako irizpideen arabera.\nAzken finean, ostalari entitate edota enpresa baiezkoa eman behar du.\nZein da bekadunaren eta Garapen eta Donostiako Sustapenaren arteko lotura?\nNor arduratuko da ostatua bilatzeaz, kostuez, joan-etorriez, etab.?\nZeregin horiek bekadunaren kontura izango dira; dena dela, helmugako erakundearen laguntza asko estimatuko da.\nBekaduna helmugako erakundean 2017ko iraila eta abendua bitartean sartuko dela aurreikusita dago. Helmugako erakundeak zehaztuko du data hori.\nBekadunak prestakuntza-motaren bat jasoko du?\nBai. Parte-hartzaileak esperientzia honetarako ahalik eta gehien prestatzeko eta aukera hori aprobetxatzeko helburuarekin, Garapen eta Donostiako Sustapenak 50 orduko prestakuntza-ikastaroa emango du, derrigorrezkoa izango dena bekadunarentzat, atzerriko egonaldia baino lehen.\nHelmugako erakundeak, derrigorrezkoa ez bada ere, prestakuntza hori osatu dezake, proiektuari probetxu handiagoa ateratzeko, baina bekadunari kosturik eragin gabe.\nZeintzuk dira Garapen eta Donostiako Sustapenaren betebeharrak?\nAseguru-poliza kontratatzea, bekaduna estaltzeko jasan ditzakeen gaixotasun, istripu, aberriratze, eta hirugarren batetik eratorritako erantzukizun zibilaren aurrean.\nLehenengo ordainketa bekaren zuzkidura ekonomikoaren % 50, helmugarantz irten aurretik emana.\nBigarren ordainketa bekaren zuzkidura ekonomikoaren % 40, praktika-egonaldiaren erdia betetzen duen hilabetean gutxi gorabehera, eta bekadunaren jarraipen-txostena jaso denean betiere.\nHirugarren ordainketa, eta azkena, geratzen den diru-kopuruarena, azken txostena eta Garapen eta Donostiako Sustapenak bekadunari eskatutako beste edozein dokumentu jaso eta gero.\nPrestakuntza-ikastarora bertaratzea bekari hasiera eman aurretik.\nBekaren helmugako erakundeak bidalitako zereginak burutzea, ezarritako lan-planaren markoan.\nGarapen eta Donostiako Sustapenak zehaztutako jarraipen-txostenak egitea eta bidaltzea.\nHelmugako herrialdearen kontsuletxean edo enbaxadan erregistratzea, haren bizitokia zehazteko beka-aldian.\nGarapen eta Donostiako Sustapenarekin lankidetzarako akordioa sinatzea.\nBisa izapidetzea (beharrezkoa den herrialdeetan).\nGarapen eta Donostiako Sustapenari eska diezaiokeen informazioa ematea.\nGarapen eta Donostiako Sustapenak ezarritako beka-ebaluazioetan parte hartzea.\nBekari uko egite- edo kaleratze-kasuetan gehiegi jasotako zenbatekoak itzultzea.\nLan-harremanik dago helmugako erakundearekin?\nEAEn bizi izan nahiz beti, eta bertan nengoen erroldatuta, baina EAEtik kanpo ikasi dut eta nire erroldatzea aldatu dut azken urtean. Aurkez naiteke dena dela?\nBai, erroldatze-aldaketaren kausa ikasketak badira eta formalki egiazta badaiteke betiere.\nPosible litzateke azaltzea zergatik ez didaten bekarik eman?\nEpaimahaiak lehiaketa-erregimenaren pean aztertzen ditu eskaerak: hautagai guztiak irizpide berdinekin baloratzen dira. Haren erabakia apelaezina da, eta ez da informazio partikularrik emango beka ematen ez den kasuetan\nGARAPEN • Parque Empresarial Boroa, 19 - Módulo O16, 48340 Amorebieta-Etxano (Vizcaya) - Tlf.: 944 24 32 23 - email: garapen@garapen.net


Zer gertatzen da nire lagunarekin etsita?\nPertsona batekin lagunak direnean, bizitza hori dela uste dugu. Baina gertatzen da gure lagunek aldatzen eta etsitzen gaituztela. Eta, beharbada, irudi batzuekin etorriko gara, eta horren ondorioz, denbora gutxiago eta gutxiagorekin hasten dira. Eta horrelako uneak direnean, nola jokatu eta zer egin jakin nahi dut.\nZer egin jakiteko, lehenik arazoaren erroa ulertu behar duzu. Zergatik zure lagunaren alde egin duzu? Nola egin zuen, eta zer ekarri zuen zure arima egoera hori? Esan dute lagun batek ez zuela egin nahi, oraindik gure adiskidea izaten jarraitzen du. Adierazpen hau faltsua eta faltsua da. Pertsona orok du akatsen bat egiteko eskubidea. Zure laguna onartezina den zerbait egin baduzu, baina ez da sistematikoa, orduan saiatu behar duzu bere posizioa sartu eta ez da hackerazi. Ezagutzen da begia begi bitxi bat ikusten dugula, eta ez ditugu gure erregistroak ikusten. Hori dela eta, aurretik esango zenuke inoiz ez duzula hori egin, pentsatu, baina horrelako egoerak zeuden? Agian zuk zeuk inoiz ez zenuen zure lagunak bizi izan, eta hori gertatu bazenuen, gauza bera egin zenuke, edo okerrago. Horregatik, ulertzen duzu pertsona batek atsekabez pairatzen duela edo nahastu egiten dela, baizik eta kondenatu beharrean, laguntza hobea eta egoeratik ateratzen laguntzea.\nElkarrizketa desberdina kasu bakoitzean egin daiteke, pertsona sistematikoki onartezina izan dadin. Kasu honetan, zergatik egiten duen ere ulertu behar dugu. Beharbada pertsona batek eragin txarra izan zuen, gertaera bat gertatu zen bere bizitzan, okerrera egin zuen eta abar. Oro har, beti gogoan izan jendea ustekabea dela bat-batean txarra dela. Jatorriz diren edo jatorriz daude, edo haien bizitzan gauza horiek ez dituztenak egiten dituzten zerbait da. Hori dela eta, badirudi zure lagunak oso gaizki jokatzen duela eta etsipenez, bere bizitzako azken garapenak aztertuko dituzu. Beharbada egoera honi buruz hitz egin behar duzu, egoera horietatik atera edo psikologo bati murriztu.\nEsan dezagun zure laguna zentzuduna zela, emakumeak errespetatu zituen, eta abar. Baina neska baten traizioaren ondoren, vruganchinaetek erraketa-bizimodua eramaten du, emakumeak eskularru gisa eta egintza gisa aldatzeko, itsusia, itsusia. Kasu honetan, horrelako beldurrez hitz egiten ez duen arren, saiatu ulertzen saiatzen naiz. Modu horretan, estres handia da. Muturreko mekanismoari ekin zion, eta une hartan trabatuta zegoela iruditu zitzaion eta ez zuen benetan ulertzen zer egiten ari zen, nolabait esateko, buruko mina kentzeko. Egoera horretan, berarekin gertatzen den guztia eztabaidatzen saiatu behar duzu. Baina elkarrizketak ez du estiloan eramango: "Zertan gertatu zitzaizun, nola ezin zenuke, beraz, ez zara". Esate baterako, narritadurak eta erasoak sortzen dira. Horren ordez, besterik ez duzu gogorarazi behar bere eskriturak onak pasatzen, besteek nola miresten zion, eta abar. Kontaktu bat hasten ari den pertsona bat nabarituko balitz, ziur aski, bere portaera egoera ez dela modu batera ateratzeko informatzen saiatu daiteke, ezer jasaten ez duen jendea jasaten baitu. Zure laguna inoiz ez da errua. Ziurtatu, nolanahi ere, sakonki, berak berak egiten duen iruzurra, baina salaketak entzuten badituzte, berehala desenkusaren eta justifikazioaren mekanismo defentsiboa bihurtzen du. Beraz, zure lana pixkanaka ekarriko da gizona bere egoera normalean, ez da arretaz egotzi, ez baitu atseden hartzeko baimenik izango.\nBaina gertatzen da une jakin batean ere ez gabiltzala lagun batean tratatzen, ez gaizki jokatzen hasi delako. Ez, zerbait gertatzen da eta begiak ireki. Eta gero adimenak ulertzen du pertsona hori etengabe gaizki jokatzen ari zela, baina bere ekintzak justifikatu genituen, zerbait ez zen asmatu eta ikusi nahi zuten. Egoera hau zailena eta desatsegina da. Izan ere, benetan zaila da zerbait aldatzea. Jakina, zure lagunarekin hitz egin eta gaizki egiten ari dela azaltzen saiatu zaitezke. Baina sarritan, pertsona bat zerbait egitean eta denbora luzean jendea normalean erreakzionatzen denean ikustean, bere eskubidea da eta kritikak zentzugabekeria soil gisa hautematen ditu. Hori dela eta, oso zaila da zure laguna bere akatsak konturatuko direla eta bizitzeko modu ezberdinean. Seguruenik, besterik gabe, esango dizu zentzugabekeria hitz egiten ari dela eta ez duela ezer aldatuko zure portaeran. Egoera horretan, zuk zeuk erabaki behar duzu pertsona hori behar duzun ala ez, hobe duzu.\nLagun batek zurekin ondo egiten ez duen egoera batean, erabaki hori begi bistakoa da. Inoiz ez da beharrezkoa gizaki arrunta, benetakoa eta intoleranteena, eta abar. Egoera hau zure etsipenerako bultzada ona da harreman horiek hausteko eta besteek eskertzen dituzten lagunekin komunikatzeko eta haiekin lagun egiteko. Askoz zailagoa da zure lagunaren portaera onartezina ez den beste pertsona batzuei zuzenduta egotea. Egoera horietako batean oso zaila da azaltzea eta zeuk zergatik zaude etsita. Azken finean, badirudi lagun ona dela bada, orduan zergatik pentsatzen du besteekin nola jartzen duen pentsatzen duenik. Hala ere, zaila da pertsona askok ez dutela inor gaizki eta gaizki konpromisoa hartzen duten pertsonekin onartzea. Lagun batean etsita egon daiteke arrazoi askorengatik. Esate baterako, hau da gutizia, pettiness, meanness ezezagunekin, krudelkeria eta abar. Kasu honetan, egoera hobetzeko modu onena pixkanaka urruntzen ari da pertsonatik urruntzen. Ez ezazu berehala harreman harekin, zeren zure ekintzak hiltzen baititu, oraindik ere, ongiaren bazter guztiak. Horregatik, pixkanaka-pixkanaka pertsonaren bizitza utzi behar duzu. Saiatu gutxiago idatzi, deitu, ikusi, ez duzula denbora eta abar azalduz. Baina ez ezazu ukitu erabat. Beharbada, hotz sentitu izana, pertsona batek bere ekintzei buruz pentsatzen du eta, gutxienez, pixka bat aldatu. Bide batez, noizean behin bere akatsak nabarmentzen dira, baina laburki egin eta ezta eztabaidetan sartu. Vashdrug-ek, besterik gabe, jakin behar du kondenatzen ari zarela. Bere burua justifikatzeko aukera ematen ez bazaio, gertatuko dela pentsatzen du. Hala ere, inoiz ez duzu itxaropen handirik eta aitzakiarik ez bilatu. Zoritxarrez, hasieran lehenbailehen gelditu zen eta denbora luzez engainatu zen. Eta orain egia aitortu eta pixkanaka-pixkanaka bizitza utzi.\nZein da zure gustuko oinetakoak zure esaten?\nAma eta alaba - harremanen arazoak\nNola bizi maite duzunaren heriotza bizirik\nEmakumezkoen estrategiak bazkide bat erakartzeko\nHaur helduen interferentzia gurasoen pribatutasunean\nZergatik ezkutatu egiten ditugu emozioak eta sentimenduak?\nZure urtebetetzea astelehena bada?\nZer elikagai dituzte afrodisiakoek?\nGazta eta haragia pastela\nHaurrentzako nahasketen motak eta haien hauen arauak\nAntispermoaren aurkako antigorputzak\nAsparagus entsalada tofu gazta saltsarekin\nPepper multivasar batean beteak\nMaitearen maitalearen portaera\nIzokin saltsarekin entsalada\nIrakasleen Egunean 2017ko postontziko postu onenak, eskuz egindako paperetik eta Interneten deskargatuta\nElena Malyshevaren dieta zoragarria


Literaturea, artea, euskerea, erakusketak, musikea... kulturea? - bizkaie.biz\nKulturea I. urtea // 2. zenbakia - 2002ko maiatzaren 15a - Hamaboskaria\nKondairea oinarritzat hartuta idatzitako elebarriek aspaldion sekulako indarra hartu dabe, beharbada irakurleek euren legea ezarri dabelako, beharbada idazleak agortuta dagozalako. Etorri jakun azkena Iñaki Egañak idatzi dauen Gallarta izenekoa da.\nIzenak dinoan moduan, Egañaren liburuan -Abra argitaletxeak plazaratu dauela esan behar da- Ibarrezkerreko herri horixe da, halan edo zelan, pertsonaia nagusia. Halan da be, elebarria ez da hor hasten, Lodosan baino. Izan be, Nafarroako Erribera aldetik Bilbo inguruko meategietara bizimodua aurrera ataraten datozen gazte ezkonbarri biren ibilbidea da kontetan jakuna. Jazoerak XIX. gizaldiaren azken aldera Gallartan egin zan meatzarien grebearen harira datozela, askozaz gehiagorik ezin da aurreratu, irakurle, ze nobeleak irakurlea lehenengotik harrapetan dauenez, ez da komenidu hori baino gehiago esatea. Niri gogora ekarri deust Antonio Menchacaren ‘Las cenizas del esplendor’ elebarriaren hasikerea, bien arteko aldea nabarmena dan arren. Menchacak goi-burgesiako emakume baten ahotik kontetan deuskuna, hirugarren pertsonan eta zapalduen aldera eginaz azaltzen deusku Egañak. Labur esanda, liburu ederra, eta Egañaren ganerako lanak gomendatzeko abagunea.\nKondairearen lurpeetan begiratuaz atara dau Egañak Gallarta hori, eta toponimian aztertuaz dabilz Alemania aldean euskerea dala eta teoria barriak sortzen. Gure hizkuntza hau izan ei zan Europako hizkuntzea orain dala batek daki zenbat mila urte, halantxe dakar Spektrum der Wissenschaft aldizkarian Elisabeth Hamelek, Theo Vennemannek eta Peter Forster zientzalariek sinatu daben lanean. Aldizkaria ‘Scientific American’ horren alemanierazko bertsinoa da eta, lan horren garrantziaz ez dago dudarik. Gaia sakonago ezagutzeko asmoa izan ezkero, www.spektrum.de web orrira osterea egitea da onena. Guk egin egin dogu, baina alemanieraz jakin ez eta, ezin izan dogu askorik aditu.\nAlemaniatik apur bat gorago egingo dogu orain. Bagilaren 22ra arte Bermeoko Arrantzale Museoan gaur aroko erakusketa ederra ikusteko aukerea dogu. Hain zuzen be, Harry eta Ford Jenkinsek XIX. gizaldiaren azken aldera Ipar Itsasoan eginiko argazkietako batzuk ikusi daitekez han. Erakusketeak eragin deustan zirrarea ezin da hemen azaldu. Argazkiek, alde batetik, gure geure itsasertzeko giroa dakarre gogora, baina beste alde batetik ipuinetako pertsonaiak ikusten gagozalako irudipena sortuarazoten dabe.\nErakusketen harira, Guggenheim Museoan ‘Paris: arteen uriburua, 1900-1968’ izenekoa dogu egunokaz zabalik. Berez be sano interesgarria dan arren, nik euskal arteaz gogoeta egiteko aukera-aukerakoa dala esango neuke. Joan Gugenheimera, ikusi hori eta gero jo Arte Ederretako Museora eta begiratu Parisen egondako euskal artistak zenbat eta zein garrantzi handikoak izan diran. Museo bien arteko ostereak emoten dau, emon, horretarako eta gehiagotarako be.\nEtortekoak diranei aurrea hartzea bada be, esan daigun aurtengo Getxoko Jazzaldia gogoangarria izan leitekeala, adituen eretxiakaz bat. Izan be, hortxe izango dira Michel Camilo hirukotea edota Paolo Fresu ‘Miles Quintet’, jazza egiten daben europarrak aitatzearren. Guri txori batek horreen bien kontzertuak ezertara be ez galtzeko aholkatu deusku. Bada, hori garagarrilean izango dan ezkero, jazzagaz oraintxe berton gozetako, hor dago Getxon igaz nagusitu zan U-Street All Stars taldearen musikea CD euskarrian argitaratuta, Hilargi Recordsen eskutik. Bide batez, Getxoko kultur aretoaren orrialdean sartzeko gomendioa egin gura dogu (www.getxo.net). Hortxe dagoz, besteak beste, jazzagaz gozetako aukerea emongo deuskuen loturak.\nAmaitzeko, Joseba Jaka IV. Literatur Bekei jagoken deialdia hartu dogu. Baten bat animetan dan edo, esan daigun lanak aurkeztuteko epea abenduaren 19ra artekoa dala, eta olerkia, elebarria, saiakerea eta haur eta gazte literaturen arloko egitasmoak aurkeztu daitekezala. Datu zehatzagoak gura izan ezkero, www.elkarlaneanfundazioa.org orrialdera jo. Literaturearen arloko sorkuntzeari laguntzeko asmau diran bideen artean politenetakoa deritxogu honi.


Desberdintasunen jokoa garaile V. Tesi Sarian - Elhuyar Aldizkaria\nHasiera » Erreportajeak » Desberdintasunen jokoa garaile V. Tesi Sarian\nJon Moreno (Rosa Iglesias-en ordezkaria), Jokin del Amo eta Juan Jose Igarza.\n(Argazkia: G. Andonegi)\nGuztira 33 ikertzailek aurkeztu dute, aurten, beren tesiari buruzko dibulgazio-lana. Epaimahaiak lan horien hainbat ezaugarri izan ditu kontuan irabazleak hautatzeko. Batez ere, ikerketaren muina era ulerterraz zein erakargarrian eta terminologia egokia erabiliz azaltzeko gaitasunari eman dio garrantzia, hori baita dibulgazioaren edo zientziaren komunikazioaren funtsa.\nPankrea-minbiziaren zazpi desberdintasunak\n"Nuevos marcadores tumorales: buscando las 7 diferencias" (Tumoreen markatzaile berriak: 7 desberdintasunak bilatzen) izenburuarekin egin du Jokin del Amo Iribarren-ek bere tesia gizarteratzeko ahalegina. Ahalegin hori arrakastatsua izan da, V. Tesi Saria irabazi baitu --eta, beraz, ordenagailu eramangarri bat, SISTEK-en laguntzari esker--.\nEHUko ikertzailearen tesia pankrea-minbiziaren ingurukoa da. RNAtik abiatuta, minbizi horren diagnosirako markatzaile batzuk garatu ditu del Amok. Izan ere, tumore-zeluletan gertatzen den RNA-sintesia --eta ondorioz, proteinena-- ez da zelula normaletan gertatzen denaren berdina. Hau da, tumore-zeluletan normalean egon behar ez luketen RNA-zatiak daude. Eta del Amok tumore-zelulen eta zelula normalen RNAk konparatzean desberdintasunak nola identifikatu dituen kontatzen du, zazpi desberdintasunen jokoa gogora ekarriz.\nAlde batetik, horrek balio dezake jakiteko zer mekanismo dauden --edo zer RNA eta proteina-- tumore-zelulak hain azkar ugaltzearen atzean. Beste alde batetik, RNA horiek eta horiek kodetzen dituzten proteinak pankrea-minbiziaren markatzaile gisa erabil daitezke. Hain zuzen ere, RNA horiek kodetzen dituzten hainbat proteinarentzako antigorputzak garatu ditu del Amok bere tesian; eta, antigorputz horiek koloratzaile bati lotuta, pankreako minbizi-zelulak zelula normaletatik bereizteko erabil daitezkeela frogatu du.\nRosa Iglesias eta haren lankide bat teknologia haptikoa probatzen, Kanadan.\nBigarren saria, Eroskik eskainitako PDA bat, Rosa Iglesias Perez matematikariak irabazi du "Welcome to the World of haptics for industrial applications" (Ongietorri industria-aplikazioen mundu haptikora) lanarekin. Mundu haptikoa ukimenaren mundua da, eta zentzumen hori erabiltzen duen teknologiaren ingurukoa da lan hau.\nDispositibo haptikoei esker, ikusten dena --ordenagailuaren pantailan kasu-- ukitu egin daiteke. Teknologia horrek aplikazio interesgarriak izan ditzake industria-arloan, eta, hain zuzen ere, arlo horretan ikertzen aritu da Iglesias doktorea.\nAutomobilgintzan eta aeronautikan, adibidez, prototipo fisikoak egin aurretik eredu birtual edo digitalak egiten dira. Eta diseinugileek eta ingeniariek, ordenagailuen laguntzaz, muntaketa-prozesuak eta sekuentziak probatzen dituzte. Bada, Iglesiasek ukimenezko muntaketa-sistemak ikertu ditu, eta baita simulagailu bat garatu ere: CHAS (Collaborative Haptic Assembly Simulator) muntaketarako ukimen-simulagailua, hain zuzen ere. Simulagailu horri esker, toki desberdinetan dauden bi diseinugilek aldi berean elkarrekin lan egin dezakete, eta, esate baterako, diseinugile batek bestea eusten ari den pieza munta dezake; biek sentituko dituzte piezen pisua, muntatzerakoan gertatzen diren talkak eta abar.\nAipamen berezia sinaturik\nAzkenik, aurtengo aipamen berezia euskaraz aurkeztutako lan onenari ematea erabaki du epaimahaiak. Izan ere, aurtengo lehiaketan ez dira asko izan euskarazko lanak, eta alderdi hori sustatzeko asmoz hartu dute erabakia.\nTumore-zelulen eta zelula normalen arteko konparaketa honelako 'irudien' bidez egiten da. Non daude 7 desberdintasunak?\nLan horien arteko onena "Eta orain, sinatu hemen mesedez..." izan da. Bilboko Ingeniaritza Goi Eskolako (EHU) Juan Jose Igarza Ugaldeak izango du landetxe batean asteburu bat pasatzeko aukera, Nekatur-en eskutik.\nAskotan erabiltzen ditugu sinadurak identifikazio gisa. Eta Igarza doktoreak sinadura horien kautotzea nola egin daitekeen ikertu du. Paperean egindako sinaduren kasuan, eskaneatu eta tintadun pixelen banaketa espaziala azter daiteke. Hala ere, sinaduraren itxura imitatzea nahikoa da, iruzur egiteko. Sinadura digitalizazio-taula batean egiten bada, ordea, itxura espazialaz gain, ibilbidea, iraupena, presioa eta lapitzaren inklinazioa ere jasotzen dira. Kasu horretan, faltsutzaileei asko zailtzen zaie lana, itxuraz gain sinaduraren dinamika osoa imitatu beharko bailukete.\nV. Tesi Sarian jasotako 33 lanek ere badute sinadura. Horietako 24 gaztelaniaz sinaturik daude, 5 euskaraz, eta 4 ingelesez, eta jorratzen dituzten gaiak askotarikoak dira. Guzti-guztiak daude ikusgai Basque Research web gunean.


Eskolara gutxi joan ahal izandakoa - Ahotsak.eus\nEskolara gutxi joan ahal izandakoa\nEskolara gutxi joan ahal izandakoa
Getarian Akerregitxiki baserrian zegoela, eguraldi txarra egiten zuenean bakarrik joaten zen eskolara. Gau-eskolan eta herri-eskolan ikasi zuen, baina gauza gutxi ikasten zuten, erdi jolasean aritzen baitziren. Herri-eskolan erdaraz egin behar izaten zuten. Katona eta entziklopedia erabiltzen zituzten ikasteko.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan GET-025-014 kodeko bideoa nahi duzula aipatzea: ahotsak@ahotsak.eus\nGetarian Akerregitxiki baserrian zegoela, eguraldi txarra egiten zuenean bakarrik joaten zen eskolara. Gau-eskolan eta herri-eskolan ikasi zuen, baina gauza gutxi ikasten zuten, erdi jolasean aritzen baitziren. Herri-eskolan erdaraz egin behar izaten zuten. Katona eta entziklopedia erabiltzen zituzten ikasteko.\nGaia(k): Baserria » Baserriko lanak , Ohiturak eta bizimodua » Hezkuntza » Eskola , Euskara » Euskararen egoera , Ohiturak eta bizimodua » Hezkuntza » Maisu-maistrak , Ohiturak eta bizimodua » Hezkuntza » Ikasgaiak eta ikasmateriala\nEuskararen egoera hezkuntzan\nGaztelaniaz ez jakitearren konplexua, batez ere baserritarrek\nSeñorita Pepitarekin eskolan\nHaurtzaroa Esterenzubin (1950 hamarkadan)\nLagunartean eta etxean, euskaraz\nHika baserritarrekin beti\n"Eskaparateko gauzak lantzen ari gara"


EtnoMet (Aroaren berbaroak): Urak bazter mordoxka hartu du\nUrak bazter mordoxka hartu du\nAspalditxotik hona, urak bere ohiko bidetik ateratzen direnetan, "uholde" berba non-nahi ikusi eta entzun egiten da. Oro da "uholde"; uholdeak han-hemenka, garajean uholdea, kalean uholdea, baratzean uholdea, parkean uholdea... "uholde" hitzaren oldar amaigabearen eraso irmo eta tinkoa, alajaina! Garbi asko dago non egon ote daitekeen adieraren gupidarik gabeko hedatze itsasgarria. Bai, asmatu egin duzue... gaztelanian! Gaztelaniaz dena da "inundar" eta "inundación". Euskal Herriko mendebaldekook uriola berba kasik galdutakotzat ematen dugu... ufalak inoiz edo behin entzuten da. Hala eta guztiz ere den-denak ez luke bide horretatik jo behar, hau da, urak bere bidetik ateratzen diren bakoitzean, beti ez da "uholde"-rik gertatzen. Hona hemen zenbait adibide:\nEuria gogotik egin eta parkea urak hartu du.\nIbaiak gainezka egin eta garajea urpetu du\nEuri jasaren ondorioz kaleak urez baterik / gainezka daude.\nUrtegiko ateak ireki eta ondoko baratzeak urpean gelditu dira.\nUrak gaina hartu du futbol-zelaian\nIkusten duzuenez, uholdearen oldea bestela esan daiteke.\nposted by Kepa Diegez @ 2:13 PM\nAupa berriro, Kepa (eta bisitariak: ez dugula kosk egiten!),\nerabat ados zurekin, eta gainera, "uholde" hitza ez dugu bakarrik uraz ari garenean erabiltzen. Ez dio kalte gutxi egiten herri-euskara aberatsari, ez. Aturrialdean ere antzekoa gertatzen dela uste dut, ene datuen arabera beti: urak hartu, (urak) gainka egin ["gainka e'in 'ixu", adibidez. Arrantzaleen hizkerari ere beharbada begiratu ahal zaio...\nAt 20:20, Anonimoa said…\nIrudia Zadorrakoa da, ezta? Gasteiztik autopistara ateratzeko ere problemak egon ohi dira ("esperientzia dixit")\nAt 17:26, Kepa Diegez said…\nbai, argazkia Zadorra aldekoa da. Uholdeekin uholdetzen gaituzte.\nAt 14:01, Anonimoa said…\nKaixo, Kepa eta lagunok:\n"Euskal Herriko mendebaldekook uriola berba kasik galdutakotzat ematen dugu..." irakurri dizut.\nNik hitz hori -"uriola"- ETBko kroniketatik ikasi dut. Alde horretatik, salbatuta dago. Aldiz, Donostialdean esaten zen "ujala" bai dagoela desagertzear, gazteek ez dute-eta ezagutzen. Sinonimoen hiztegian aurkitu dut "uhola" baina...\nAt 16:17, Kepa Diegez said…\nBai, arrazoi duzu. Sikiera "uriola" lantzean behin entzuten da, baina besteak... arrastorik ez!\nBadirudi gehienak hemendik datozela:\n(h)ur + ol(d)e


hitzaldia « VGaztea bloga\nGauekoak – Ta y Tantxs: prisma hetero patriarkal kapitalista desmuntatzen\nKategoriak: Gazte Plana — Etiketak: berdintasuna, emakume gazteak, gauekoak, gazteak, hitzaldia, jóvenes, lantegia — 15 martxoa 2021 08:00\nEguna: 2021/03/27, hasiera ordua: 09:30, amaiera ordua: 19:00\nJardunaldia.teoriko-praktikoa, hogeita hamar minutuko zazpi hitzaldiz osatua eta bi lantegi arratsaldez.\n– Hitzaldiak: Begirada feministak 30 minututan.\nGoizeko saioan, beren arloan espezializatuta dauden zazpi profesionalek topaketa batera gonbidatzen gaituzte,Baratza artoan, hitzaldi bakoitzean prisma hetero-patriarkal-kapitalista desmuntatzeko: historia, komunikabideak, afektibitatea, nutrizioa eta osasuna, musika, sexualitatea, estereotipoak, ekonomia eta umorea.\nArratsaldean bi lantegi ospatuko dira Aldabe gizarte etxean eta bietako batean parte hartzeko aukera izango dugu. Gogoratu izena ematea beharrezkoa dela.\n– Lantegia: Feminismoa izara artean: sexualitate, plazera eta berdintasuna.\nHarreman libreak, atseginak, osasuntsuak eta aurreiritzirik gabeei buruzko lantegia.\n– Lantegia: Behera kanonak!\nEzarritako estereotipoak, kanonak eta genero-rolak vs aniztasuna, onarpena eta norberaren maitasuna.\nGauekoak programaren jarduera, Berdintasunerako zerbitzuarekin lankidetzan.\nNon: Baratza Aretoa (hitzaldiak) eta Aldabe gizarte-etxea (lantegiak)\nNoiz: martxoak 27, larunbata.\n11:00-19:00. Hitzaldiak. Baratza aretoa\n17:00-18:30: Lantegiak (biak aldi berean). Aldabe gizarte etxea\nOtsailaren 22tik aurrera, lekuak bete arte. Ta y Tantxs ekintzak hiru aukera ematen dizu izena emateko.\nKategoriak: Gazte Plana — Etiketak: Erasmus+, Europako Elkartasunaren Kidegoa, GAUB, gazteak, hitzaldia — 29 urria 2020 10:00\nHEI-Herritarrentzako Eskola Irekiak ikasturte hasiko du\nKategoriak: Gazte Plana — Etiketak: HEI eskola, hitzaldia, parte hartzea — 2 urria 2020 07:00\nasteizko Udaleko Herritarren Partaidetzaren Zerbitzuak antolatzen duen HEI-Herritarrentzako Eskola Irekiak urteko hirugarren hiruhilekorako antolatu dituen jarduerak aurrez aurrekoak izango dira gehien bat. Hitzaldi eta eztabaida programa urriaren 8an abiatuko da, Rosa María Calaf kazetari ezagunak Europa biltzar jauregian emango duen hitzaldiarekin.\nEkonomia feministari buruzko hitzaldia Aldabeko liburutegian\nKategoriak: Gazte Plana — Etiketak: emakume gazteak, feminismoa, gazteak, hitzaldia, jóvenes, kultura, liburutegiak — 30 iraila 2020 09:00\nEguna: 2020/09/30, hasiera ordua: 19:00, amaiera ordua (gutxi gorabehera): 20:30\nHitzaldiaren izenburua: “Vidas sostenibles: bases introductorias a la economía feminista”. Hizlaria: Tania Cañas (Mugarik Gabe). Ekonomia feministak bizitza eta zaintzak erdigunean kokatzearen urgentzia planteatzen digu eta bizitza eta planeta suntsitzen ari den sistema ekonomikoari aurre egiteko beharra.\n‘Bideodei- eta komunikazio-tresnak’ on-line hitzaldia\nKategoriak: Gazte Plana — Etiketak: Gazteriaren Euskal Behatokia, hitzaldia, koronabirusa, online — 15 ekaina 2020 07:00\nKomunikazio-tresnak deritzen aplikazioen bidez honako hauek egin ditzakegu: elkarrekin hitz egin, datuak trukatu, fitxategiak eta pantailak partekatu eta, batzuetan, elkarlanean jardun eta lan-saioak grabatu. Lantegian zehar ikusiko dugu zein diren gaur egun eskaintzen diren aplikazioak, eta bakoitzaren abantailak eta desabantailak azpimarratuko: Whatsapp, Telegram, Duo, Facetime, Jitsi, Zoom, Skype, Teams eta Cisco Webex.\nPlataforma birtuala: Google Meet\nIrakaslea: Ane Martínez Recio, interneteko eta tresna digitaletako kontsultorea, ingurune digitalean prestakuntza, trebakuntza eta laguntza ematen aditua.\nDohainik! Plaza mugatuak\nIzena emateko epea: ekainaren 16tik 22ra\nIzena emateko: www.gaztebehatokia.euskadi.eus\n“Gorrotoaren diskurtsoa eta adierazpen-askatasuna” online mintegia\nKategoriak: Gazte Plana — Etiketak: gazteak, hitzaldia, koronabirusa, online, zurrumurruen kontra — 12 ekaina 2020 09:00


Zinera ordaindu gabe osabaren bitartez - Ahotsak.eus\nZinera ordaindu gabe osabaren bitartez\nZinera ordaindu gabe osabaren bitartez
Zineko makinista Benignaren osaba zen eta harekin trikimailuan ordaindu gabe sartzen zen barrura. Igandeetan izaten zen zinea eta anaien lagunekin joaten zen. Zinea eta bertako arduraduna deskribatzen ditu. Gerra-garaian auzoko batek soilik zuen irratia eta harengana joaten ziren entzutera. Pelikula guztiak negar egitekoak izaten ziren. Gerra aurrean baziren zinema gehiago ere eta haien aipamena egiten du.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan EIB-022-009 kodeko bideoa nahi duzula aipatzea: ahotsak@ahotsak.eus\nZineko makinista Benignaren osaba zen eta harekin trikimailuan ordaindu gabe sartzen zen barrura. Igandeetan izaten zen zinea eta anaien lagunekin joaten zen. Zinea eta bertako arduraduna deskribatzen ditu. Gerra-garaian auzoko batek soilik zuen irratia eta harengana joaten ziren entzutera. Pelikula guztiak negar egitekoak izaten ziren. Gerra aurrean baziren zinema gehiago ere eta haien aipamena egiten du.\nGaia(k): Herria, azpiegitura » Berrikuntzak » Aparatuak, objektuak , Aisia » Kultura » Zinema\n-Eta bestela beste afiziño bat izango zan zinia, ez?\n-Eneee! Ta nik gratis zela nekan.\n-Bai ba. Nere tio zan makinistia, zeran, Kruzetan laguna, eta bera zan makinistia.\n-Zine Kruzetana. Da porterua kanbixatze’ebenian esate’zan: “Bueno, hartiñ, autso”; tabako zer bat emoten estan da: “juaten haizenanian porterixara esaixon porteruari: ‘tiori eruan bihar detsat paketia’, eta orduan jakingo jon, hurrengorako ez deun esango ezer.”\n-Ba halaxe (egitten) genduan.\n-Eta domekatan izango zan zinia, ala noiz zan?\n-Domeka baiño gehixao izango zan, ez dakit seguru. Da nere anaia, nik nekan anaia haundixaua, nausixaua, eta ni gaztiaua, da nere anaian lagunekin joaten nitzan ni zinera. Ni txikixa, baiñan holan, bueno, zu ez zara akordauko, holan zan zinia, ezta? ta euan sillak, lelengo sillak, eta gero pixkat holan subida pixkatekin anfiteatrua. Holan bueltan ez, e, atzian, atzian pixkatekin. Eta gero holan mahaixa edo pixkat gehitxuao zer bat, separaziño bat euan da gallinerua atzian. Eta nere anaia hartzen zan lagunekin gallineruan, da nik azkenengo filan zerakin, anfiteatruakin hantxe atzian.\n-Eta nundik sartzen zan zinera?\n-Oin pegoria dauan lekuan, handitxik.\n-Estaziño Kaletik. Hantxe pegoria. Ointxe be ikusten dot nik. Hantxe ezkerrrian euan takillia eta holan eskuman euan zera entradia, entradia euan. Da, eneee!, Kruzeta gaiztuaua zan! Koskorrekuak eta emuten zittuan. Bai ba, zaratia, armatzen genduan gaztiak eta igual koxkorrekua.\n-Zelan zekan izena?\n-Ez dakit zelan zan. Kruzeta... Izenak ahaztu itten jakuz eta ointxe... Periko! Periko zan.\n-Gogorra gorrora zan, ene! Jaleua armatzen genduanian, ha agertzen zanian, bueno! Zuzen ibilli bihar.\n-Eta, orduan zinera joatia izango zan sekulakua. Orduan telebisiñorik eta holakorik...\n-Ez, ezebez, pentsau bez. Radixorik be ez. Radixuak be gerria urten ebanian etxe baten, gure bezindadian etxe baten euan radixua; da haraxe joaten giñan zerak entzutzera.\n-Orduan zinia lujo bat izango zan.\n-Neretako ez, libre nekan-ta.\n-Zelakuak izaten zian orduan (pelikulak)?\n-Jose Mogicanak-eta. Zan kantore bat, famosua zan Jose Mogica ta. Bueno! Ziniak izaten zian danak negar ittekuak-eta.\n- Lina Yedros eta José Mogica-ta. Enee! Danak negar eittekuak, danak, danak.\n-Honbre, halaxe zian-ta, halaxe.\n-Eta sartu sartzen zan Estaziño Kaletik.\n-Estaziño Kaletik. Eta gero atzeko ate..., ez dakit zu fijatzen zaran.\n-Garajiak-edo. Han euan ate bat urtetzeko. Osea ke, sartzen ziñan, eta azkenengo euazen “los servicios” ezkerretan, eta haren onduan euan ate bat eta urtetzen zan beste kalera, zerera Pageira. Bueno ha seguramente izango zan “como de socorro”-edo izango zan. Baiña handitxik pe urtetzen zan.\n-Eta sartu eta pantaillia ze zeuan?\n-Aurrian. Sartu ta dana pasau ta aurrian. Aurrian euan pantaillia.\n-Eta goixan eta gallinerua esan dozu.\n-Ez, ez, ez, goixan ez, atzian, atzian.\n-Ez, ez, ez. Hori Rialtuak ekan. Kruzetak ez, ez ekan.\n-Beste zine batzuk be bazeren Eibarren, ezta? Gerra aurrian bertan be Salon Teatrua.\n-Salon Teatrua be bai, baiña gu Jardiñetakuak giñan eta Jardiñetan gu. Eta esaten´tsut, ni umia nintzan zeran ba beti gerraostera arte Untzara Untzara plazara urten be ez igual. Urten be ez igual.\n-Eta ezagutu zenduan Kiputxaneko zinia?\n-Bueno ikusi, ez dakit sekula be egon naizen baiña badakit Isasi goixan euan Kiputxaneko zinia. Baiña keba!, guretako ez zan ha, ha zan beste herri bat. Pentsau be ez.\nLau pezeta ordainduta, zinemara\nSan Pedro eguneko ospakizunak\nUntzaga antzokian orkestra\nArgia eta ura\nJean Errecart-en eragina\nArropa garbitzeko sortutako sistemak


«Osasuna begiratzen dugu; txirrindularia ondo joatea» - Kronika\ntxirrindulariaren biomekanika unitatea\n«Osasuna begiratzen dugu; txirrindularia ondo joatea»\nGarikoitz Etxebeste fisioterapeutak egiten ditu azterketak, Poliklinikan.\nAstigarragan bizi da Gari Etxebeste, eta Poliklinikan egiten du lan; txirrindularientzako estatuko aurreneko zerbitzu espezializatuan.\nKirol mundua gertutik ezagutzen du Gari Etxebestek. «Lehen kirola egiten zuena arraroa zen ia; eta orain... Egin behar da, baina buruarekin, erotu gabe eta osasunarekin». Eta osasunari begiratzen diote, Poliklinikan martxan jarri den Txirrindulariaren Biomekanika Unitatean.\nNolatan hasi zarete txirrindulariarentzako biomekanika azterketekin?\nPoliklinikan lanean ari naiz 2006az geroztik. Lehenago kirol munduan saiatu nintzen; Bera Bera eskubaloi taldean ere aritu nintzen lanean, baina zaila da mundu hori! Eta lehengo urtean, Oinaren Unitatea ireki zuen Poliklinikan, Podoactiva enpresak; ikerketan aritzen dira, igeniariekin ikerketa biomekanikoak egiten, txirrindarako. Ni ere kirol munduan sartua nago, triatloiak egiten ere urte asko pasa ditut... Eskaini egin zidaten, eta ni, kontentu!\nOrain arte, txirrinda dendetan edo IBEFekoek egiten zituzten ikerketa biomekanikoak, baina guk beste ikuspuntu bat eman diogu; osasuna begiratzen dugu, txirrindularia ondo joatea, eta ez hainbeste, errendimendua.\nProfesionalei begira egiten dira azterketak?\nMundu guztiari irekita gaude, mundu guztiari balio dio. Profesionalek errendimendua bilatzen dute gehiago, baina osasun aldetik hobeto badaude, min gutxiago izango dute, eta errendimendua hobetuko dute. Baina gure asmoa da zerbitzua ematea eskoletako neska-mutiletatik hasi eta 3garren adinekoak arte. Jende guztia eta diziplina guztiak landu nahi ditugu: karreterakoa, mountain bike, ziklokross...\nNola egiten duzu azterketa biomekaniko bat?\nAurrena galdetegi bat betetzeko eskatzen dugu, jakiteko zein txirrindulari mota den: gaztea ala heldua; zenbat ibiltzen den; zein lesio dituen... Eta elkarrizketan zehazten dugu dena, gero. Segidan, balorazio fisioterapeutikoa egiten dugu: postura ikusi, bizkarrak zein mugikortasun maila duen, elastikotasuna, mugikortasun artikularrak, minak... Horrek ematen digu balio erantsia; osasungintzako langileak baikara.\nGero, 3 sistema erabiltzen dira ikerketa egiteko. Batetik, estudio antropomorfikoa egiten dugu, ezagutzeko hanken luzeera, hanka tartea... Eta era berean, Real Fit Bike bizikleta robotikoa daukagu, ordenagailuko software batera lotua. Berak esaten dizu ze neurri behar dituen zure bizikletak; txirrindularia gainean jarri eta posizioa egokia ote den ikusten da. Parametroak ondo baditu, hori da bere posizioa.\nBestalde, plantillak erabiltzen ditugu zapatiletan, aulkian eta besoetan; azken hau, triatloietan ibiltzen direnen kasuan. Horrela, zenbat presio egiten duten ikusten dugu, eta azterketa fisioterapeutikoan ikusitako deskonpentsatzioak ulertzen ditugu. Horrela, jakin dezakegu zuzendu daitezkeen bizioak ote diren, ala gorputz estruktura arazoa den.\nAzkenik, 4Dan grabatzeko 6 kamara dauzkagu; horrek, txirrindulariaren avatar moduko bat egiten du, angulazioa ikusteko, belaunetan, txorkatiletan, aldaketan, sorbaldetan... Eta pedaleoaren analisia ere egiten da, ikusteko efizientzia, bi hanken indarra...\nEta ondoren, bizikleta egokitu ala gure posturak aldatu behar ditugu?\nBehin neurriak hartuta, aukera ematen dizu hobekien egokitzen zaizun txirrinda aukeratzeko, zuk nahi duzunaren taila jakiteko eta neurriak zuri egokitzeko. Bizikleta egokitu eta lesioak prebenitu daitezke. Ez duzu minarekin ibili behar, lesio bihurtu baitaitezke. Hori sahiestu nahi dugu. Noski, ariketak ere bildatzen ditugu, pertsona bakoitzaren beharren arabera, eta 4-6 astetara dena berrikusten dugu, txirrindulariaren sentsazioak ezagutzeko.\nHorrela, aise igoko da Santiomendiko aldapa!\nAldapa gogorra da, baina gogortasuna baino inportanteagoa da bizikleta gainean pasatzen den denbora. Gogortasunak egingo dizu zure akatsak lehenago ikusarazi, baina denborak esaten du egia.\nHala ere, gogortasunean hobeto moldatzea helburu duenik izango da...\nTxirrindulariek nahi dute errendimendua hobetu; teknika, pedaleoa... Asko tiratzen die. Guk osasuna bilatu nahi dugu, eta beraiek nahi dute, azkar joan!


Game Pacman: bataila Online. Play for free\nGame Pacman: bataila\nPlay jokoa Pacman: bataila Online:\nGame Description Pacman: bataila\nZeregin Pacman ez jan alderik, eta aurkariei, Zure antzeko pakmanov:) gisa suntsitu . Play jokoa Pacman: bataila konektatuta.\nTekniko jokoa Pacman: bataila ezaugarri\nGame Pacman: bataila gehitu: 02.06.2011\nJokoa jokatzen: 6297 aldiz\nBezalako jokoa Pacman: bataila Jokoak\nDeskarga jokoa Pacman: bataila\nEmbed Joko Pacman: bataila zure web orrian:\nJokoaren txertatu Pacman: bataila zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Pacman: bataila , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Pacman: bataila -rekin, baita ere, jokoa jokatu zen:


Montenegroko herritartasuna Porto Montenegroko apartamenturako\nHigiezinak eskuratzea + Montenegroko Herritartasuna\nPorto Montenegro laurden berria\nBoka Place Porto Montenegroko hiri bloke berria da, non ospakizun eta ongizate giroa nagusi den. Hemen, komunitatearen zentzua lagunekin itsasertz epelean bizimodu aktiboa izateko desio kolektiboan oinarritzen da. Boka Place-k dena du: hainbat denda eta kafetegi, fitness hotela eta ongizate zentroa; Hemen aurkikuntzak nonahi itxaroten zaituzte. Hau da, lagunak elkartzen diren lekua, haurrak jolasean eta algarak ez dira inoiz gelditzen.\nBizitzaren ataria beste modu batean:\nErdiko plaza - erakargarritasuna eta topagunea\nSIRO fitness hotela\nEnergia Zentroa igerilekuarekin eta teilatupeko tabernarekin\nGourmet kafetegiak eta jatetxeak\nMarka ezagunak dituzten erosketa galeriak eta dendak\nMerkatu kontzeptuala eta areto gastronomikoa\nZinema hiru aretorekin\nBarruko rokodromoa, asteburuko azokak, jolastokiak, erakusketa interaktiboak\nEkitaldi programa zabala urte osoan zehar\nBoka Place-ren bihotzean apartamentu multzoak daude. Argiz betetako apartamentu zabal honen inguruko guztia indar mental eta fisikoa berreskuratzera zuzenduta dago. Boka Place-k luxuzko kalitatea eta Porto Montenegroko estandar altuak eskaintzen ditu erosleentzako bezeroei alternatiba merkeagoa eskaintzen dien bitartean. SIRO hotelak kudeatutako apartamentuen edo apartamentu pribatuen artean aukeratu dezakezu.\nArgi naturalaren ugaritasuna\nArretaz hautatutako materialek luxu bikainaren ideia biltzen dute\nFuntzionalitatea eta estetika modu harmonikoan uztartzen dituen diseinua\nPorto Montenegro kirol portuaren eta Kotorreko badiaren ikuspegi ikusgarriak\nZerbitzu bikainetarako sarbidea\nPlan irekiko apartamentu argitsu eta zabal hauek ezin hobeak dira egonaldi iraunkorrerako eta, kokapenari esker, pribatutasun bikaina eskaintzen dute bakea eta pribatutasuna bilatzen dutenentzako Porto Montenegroko mugetan.\n69 apartamentu pribatu\nM-Egoitzak jabetza kudeatzeko programan parte hartzeko aukera\nPropietate esklusiboetarako sarbidea\nMugagabeko igerilekurako sarbidea eta lorategiko kanpoko guneetarako sarbidea\nAukera paregabea Bradley Theodor eta Milian Suknovich mundu osoko artista ospetsuen dekorazio elementuekin barrualdea dibertsifikatzeko\nEstudioak, 1, 2 eta 3 logelako apartamentuak, duplexak eta atikoak\nBoka Place eta Montenegroko Herritartasuna:\nApartamentuen jabeek aukera paregabea dute Montenegroko Herritartasunerako Inbertsio Programan (CBIP) parte hartzeko eta herrialde harrigarri honetako herritar bihurtzeko. Boka Place-ko hotel batek kudeatutako apartamentuak erosteak aukera paregabea eskaintzen du programa honetan parte hartzeko eta Montenegroko herritartasuna lortzeko.


Angula "ondo" harrapatu da aurten - Orio - Karkara.eus\nAngula "ondo" harrapatu da aurten\nIñigo Gaiton 2022-02-21 12:15\nAngulak harrapatzen, Orian. (Unai Eizagirre)\nAbenduaren 1etik urtarrilaren 8ra bitartekoa izan da angularen kanpaina, eta anguleroek "hamar bat egunetan" jardun dute errioan arrantzan. Unai Eizagirre konforme azaldu da harrapatutako angula kantitatearekin eta iaz sortu zuten Euskadiko Anguleroen Elkartearen martxarekin. Bera da presidentea. Otsaileko KARKARA aldizkarian argitaratutako erreportajea da honakoa.\nIaz izurriagatik etena egin ondoren, aurtengo neguan anguletan ibiltzeko aukera izan da berriro. Abendu hasieran hasi ziren arrantzan, eta kanpainaren hasierako egunetan eta amaiera aldera angula "ondo" harrapatu zutela azaldu du Unai Eizagirrek.\nAnguletarako baldintza oso espezifikoak behar izaten dira, eta anguleroak adi-adi egon ohi dira ilargiari, itsas-mareei eta eguraldiari begira. Bada, aurtengo kanpainaren erdialdeko asteetan, baldintza horiek ez dituzte aldeko izan: "Euriteen ondorioz ujal ikaragarria izan zen egun batzuetan, eta gero, euririk ez zuen egin". Dena dela, Eizagirre konforme agertu da aurten harrapatutako angula kantitatearekin.\nAngularen biziraupena kolokan dagoela argudiatuz, Eusko Jaurlaritzak asko murriztu du azken urteetan arrantzarako egun kopurua. Eizagirreren esanetan, beraiek ez dute inpresio bera: "Eguraldiak laguntzen duenean eta anguletarako baldintza onak tokatzen direnean, ondo harrapatzen da. Angula badagoen seinale argia da hori".\nKopuru aldetik, paretsu ibili dira aurten eta duela bi urte. "Hamabi arrantza egun izateko baimena eman ziguten orduan, eta bostean bakarrik atera ginen. Aurten, zorionez, bost aste utzi dizkigute, eta denbora tarte horretan hamabi edo hamalau arrantza egun izatea aurreikusi genuen. Azkenean, gutxixeago izan dira; hamar egunetan ibili gara errioan".\nUnai Eizagirre Euskadiko Anguleroen Elkarteko presidentea.\nOria ibaian 24 lizentzia daude emanda angulak motorretik harrapatzeko. Lehorretik arrantza egiteko, berriz, 180. Horietatik guztietatik 23 oriotarrenak dira, eta hamar aiarrenak. Eizagirre kezkatuta agertu da, gazteek lizentziak lortzeko aukerarik ez dutelako izan. "2003an eman ziren lizentziak, eta ordutik berritu bakarrik egiten dira, ez dira berriak ematen. Hori dela eta, anguletan ibiltzen garenon artean 35 urte izango ditu gazteenak".\nOndorioz, "kolokan" ikusten du tradizioaren transmisioa. "Anguleroen bataz besteko adina gero eta altuagoa da, eta ez dago erreleborik. Martxa honetan, zaletasuna galdu egingo da". Arazo horri eta beste zenbaiti aterabidea emateko helburuarekin, Euskal Anguleroen Elkartea sortu zuten iaz. Eizagirre bera da presidentea. "Lizentzia kopuru bat zehazteko proposatu diogu Eusko Jaurlaritzari, batzuk erretiratzen doazen heinean gazteek ere sartzeko aukera izan dezaten. Ez dute nahi, angularen egoera kritikoa dela argudiatuz", kexatu da.\nZalantzan jartzen du hori. "Angularen biziraupenean faktore askok eragiten dute. Horren aurrean, Eusko Jaurlaritzak gauza bakarra egin du: gure jardunari mugak jarri, besterik ez. Zientzialariek onartzen dutenez, espeziearen biziraupenari dagokionez, arazoaren %20 da arrantza. Zer gertatzen da gainontzeko guztiarekin?", galdetu du.\nBere iritziz, orain angulero gutxiago dagoela kontuan izanik, normala ere bada garai batean baino angula gutxiago harrapatzea. "Batzuek salatzen dute orain kilo gutxiago harrapatzen dela. Normala! Duela 20 urte 40 enbarkazio ibiltzen ziren Orian, eta ia sei hilabetez jarduten ziren anguletan. Orain 20 motor bakarrik gabiltza, eta arrantzarako dugun denbora tartea askoz ere murritzagoa da".\nEizagirreren hitzetan, Europako Batasunak zehaztuta ditu zenbait neurri angularen kontserbazioari begira; tartean, ibaietatik uraren turbinak kentzea edo espezie inbaditzaileak kontrolatzea. "Euskal Herrian ez da horrelako ezer egin, guri mugak jartzeaz aparte. Eta gauza bat argi dagoela uste dut: gu gara angularen biziraupena gehien interesatzen zaion kolektiboa".\nAnguletarako erabiltzen dituzten motorrak. (Iñigo Gaiton)\nGaia Orian kokatuz, zehaztapen gehiago eman ditu. "Urte asko daramatzagu errioari adi-adi begira, eta haren eboluzio kezkagarriaren lekuko izan gara. Lehen moilan hamarrak ikusten ziren, algak ibaiertzean, hondartzan iskirak... 25 urtean ikaragarri aldatu da ingurune natural guztia, hondar gutxiago dago, eta lohia gehiago. Erreta dago errio ingurua, eta bioaniztasuna galdu egin da. Aldaketa horiek guztiek angulengan izan duten eragina ikertu al da? Ez".\nEuskal Herriko arrantzaleak elkartuta, Euskadiko Anguleroen Elkartea sortu zuten iaz. Eizagirrek onura asko ikusten dizkio kolektiboan jarduteari, eta gustura dago elkarteak daraman martxarekin. Bera da presidentea. "Erakundeekin harremanak errazagoak dira orain. Haiek ere gustura daude eman dugun urratsarekin", azaldu du.\nAnguleroen jardunak zeresana eman izan du aspaldidanik, eta sortu izan dira eztabaidak haien arrantzen inguruan. Orain, elkartearekin, errazagoa zaie "ospe txarrari" aurre egitea. "Denetik entzun behar izan dugu, kriminalak garela, mafia bat... Ez dugu ezkutatzeko ezer. Guardia Zibila aurten egunero ibili da errioan, haiekin garbi hitz egiten dugu, urtean mila kontrol pasatzen ditugu. Zentzu horretan, elkarteak indarra eman digu".\nDatorren neguari begira, lanerako ildo zehatza dute, Europatik datorren lege aldaketa baten harira. "Alturako eta baxurako baporeek jarduten duten bezala, kupoen bidezko funtzionamendua ezarri nahi dute anguletarako. Hau da, kilo kopurua mugatu nahi dute, profesionalen modura arrantza egin dezagun. Eusko Jaurlaritzak adierazi digunez, litekeena da horretara behartzea, baina guretzat arazo handia litzateke. Besteak beste, jubilatutako jendea da anguletan ibiltzen den asko. Akordio batera iritsi beharko dugu erakundeekin, eta lege eta araudi berrietara egokitzea tokatuko zaigu. Ahal den neurrian, angula arrantza afizio modura mantentzen saiatuko gara, hemen tradizioa hori izan delako".


Energia-mota guztiak beharrezko eta denetarik gehiago — Eibar.ORG | Eibarko peoria\nHemen zaude: Hasiera / Blogak / Amatiño / Energia-mota guztiak beharrezko eta denetarik gehiago\nEnergia-mota guztiak beharrezko eta denetarik gehiago\nAmatiño 2011/03/31 00:05\nEnergia-iturri guztiek –petrolioa nahiz berriztagarriak izan— gero eta eskabide gehiago izango dute hurrengo urteetan. Hau da, oro har, Energiaren Nazioarteko Agentziak 2035 urterako argitara eman berri duen iragarpenik adierazgarriena. Beste modu batez esanda, hurrengo belaunaldiak orain indarrean dauden energia-mota berberak behar izango ditu eta denetatik gehiago.\nEnergiaren Nazioarteko Agentziaren txostenak dioenez gero, eskari globalaren hazkuntza handiak sekulako eragina izango du energia-iturri guztietan, eta oinarrizko energiaren kontsumo osoaren erdia baino gehiago erregai fosilen bizkar burutuko da.\nPetrolio gordinaren eskabideak eta upelaren prezioak gorantza jarraituko dute 2025 urte arte, nazio suspertu berrien energia-premiek eraginda, India eta Brasil tarteko eta Txina bereziki. Era berean, petrolioak erregai nagusi izaten jarraituko du gutxienik 2035 urte arte.\nHorrez gainera, ikatz-eskariak gehituz jarraituko du 2025 urte arte, ordutik aurrera emeki-emeki gutxitzen joateko. Bitartean, Txinaren eskabidearen eraginez, gas naturalaren kontsumoak sekulako urrezko aroa ezagutuko du.\nEnergia nuklearraren erabilpena ere gehitu egingo omen da. Gaur egungo batez besteko %6tik %8ra pasatuko da 2035 urterako. Aldi berean, berriztagarriak (ur, haize, eguzki, geotermia, biomasa eta itsas-energiak) hirukoiztu egingo dira 2035 baino lehen. Hain zuzen, Energiaren Nazioarteko Agentziari jaramonik egingo badiogu, energia berriztagarriak gero eta lehiakorragoak izango dira eta bioerregaiak nabarmen gehituko.\nAdituek uste dutenez, argindarra izango da mundu guztian zehar azken erabilpeneko energia-motarik usuena. Hala ere, argindar hori ekoizteko gero eta gutxiago erabiliko dira ikatza eta petrolioa, eta gero eta gehiago, berriz, nuklearra eta berriztagarriak.\nMunduan zeharreko energia-eskariaren gehikuntza nabarmena ez da etorriko, hala ere, KHEEko nazio aberatsen eskabidez. Izan ere, mundu mailako oinarrizko energiaren kontsumo-hazkuntza guztiaren %93a herrialde ez garatuen eta suspertu berrien eraginez izango da.\nAzkenik, Txina da, 2009tik aurrera, edozein energia-motaren kontsumitzailerik handiena, Estatu Batuen aitzinetik. Eta hurrengo hogeita bost urteetan haren eskaria %75 gehituko da.\nHona 2030 eta 2050 urteetarako eginak dauden bi iragarpenik nagusienak. Goikoa, "indarrean dauden politiken jarraipenaren" arabera. Behekoa, "hartu daitezkeen erabakien" araberakoa. Aurrenari deitzen diote proiekzio "praktikoa edo etsigarria". Bigarrenari, berriz, "utopikoa edo borondatetsua". Datuak aztertzerakoan ez gogoan izan gazta-banaketa soilik, baita euren neurria ere Mtepz (Milioi tona petrolio beste).\nQue puto friki de mierda hijo puta come bergas, lame escrotos